title: Gamereactor

text: "Gamereactorin" ensimmäinen painos julkaistiin Tanskassa maaliskuussa 1998, jonka jälkeen lehti on hakeutunut uusille markkinointialueille lähes vuosittain. Suomen ensimmäinen "Gamereactor" ilmestyi marraskuussa 2007. "Gamereactor" käyttää omissa lehdissään arvosteluasteikkoa 1–10, jossa 10 vastaa ”täydellistä peliä”. Vuonna 2009 lehtien arvostelutaulukot muuttuivat niin, että arvion loppuun ei enää jaoteltu erikseen hyviä ja huonoja puolia omille alueilleen, vaan molemmat asiat kerrottiin tiivistettyinä itse tekstiin.


title: Nurmijärven vesitorni

text: Nurmijärven vesitorni on Nurmijärven kirkonkylässä sijaitseva vesitorni, joka on valmistunut vuonna 1972 ja on vesitilavuudeltaan 1 000 m. Sen korkeus on noin 22 metriä.


title: Nurmijärven vesitorni

text: Nurmijärvellä on vesitornit myös Klaukkalassa ja Rajamäellä.


title: Nurmijärven vesitorni

text: Vesitornin varsi ja sylinterinmuotoinen säiliöosa on rakennettu kokonaan elementtitekniikalla. Säiliön pohjan osat on jälkijännitetty. Tornin valmistustekniikan kehitti diplomi-insinööri Matti Janhunen. Nurmijärven vesitorni on Suomen ensimmäinen "MJ-torni", joita on myöhemmin rakennettu Suomeen 18 muuta, esimerkiksi Vantaan Korson vesitorni on neljän MJ-tornin ryhmä.


title: Nurmijärven vesitorni

text: Nurmijärven vesitornin suunnittelijoille myönnetiin Vuoden betonirakenne -palkinto vuonna 1972. Palkitut ovat arkkitehti Michele Merckling, diplomi-insinöörit Matti ja Henri Janhunen ja Matti Ollila sekä tekniikan ylioppilas Petri Janhunen.


title: Ӂ

text: Ӂ on kyrillinen kirjain. Se sisältyy moldavian ja gagauzin kyrillisiin aakkosiin. Se on muodostettu kyrillisestä kirjaimesta ж lisäämällä siihen lyhyysmerkki eli breve. Kirjaimen loivat neuvostoliittolaiset kielitieteilijät ei-slaavilaisten kielten kirjoittamiseksi kyrillisin aakkosin. Kirjainta käytetään yhä virallisesti Transnistriassa moldavian kielen kirjoittamiseen.


title: Ӂ

text: Ӂ on sekä moldaviassa että gagauzissa soinnillisen postalveolaarisen affrikaatan [] merkki.


title: Oskuja

text: Oskuja () on Olhavanjoen sivujoki Novgorodin alueella Venäjällä. Sen pituus on 114 kilometriä ja valuma-alueen laajuus 1 470 neliökilometriä.


title: Oskuja

text: Joki saa alkunsa Malaja Višeran piirin pohjoisosassa sijaitsevalta suoalueelta ja laskee Olhavanjokeen kymmenen kilometriä Gruzinon alapuolella. Sen alajuoksu on liikennöintikelpoinen. Aikaisemmin Oskujaa käytettiin puutavaran uittoon. Tärkein sivujoki on Šarja.


title: Oskuja

text: Joen varrella sijaitsee muun muassa Oskuin kylä.


title: Moldovajoki

text: Moldovajoki on 237 kilometriä pitkä joki Romanian pohjoisosissa. Joki saa alkunsa Karpaateilta ja se laskee Siretjokeen. Joki on antanut nimensä muinaiselle Moldovan ruhtinaskunnalle.


title: Nissan YD -moottori

text: Nissan YD-moottori on 4-sylinterinen diesel-rivimoottori, iskutilavuudeltaan 2,2 l ja 2,5 l. Sylinterilohko on valurautaa ja sylinterikansi alumiinia, venttiilikoneisto on ketjukäyttöinen DOHC.


title: Nissan YD -moottori

text: YD22DD-moottoria on käytetty autoissa Y11 Nissan AD van ja W11 Nissan Expert. Moottori on ahtamaton, polttoaineensyöttö on hoidettu sähköisesti ohjatulla VP44-jakajapumpulla. Moottori on vuoden 1998 Sho-Ene Taisho -kilpailun voittaja (palkinto energian säästämisessä).


title: Nissan YD -moottori

text: YD22DDT-moottoria käytetään malleissa Nissan X-Trail ja N16 Nissan Almera. Versio on varustettu hukkaportillisella turboahtimella ja VP44-jakajapumpulla. Ulkoisesti ruiskupumppuversio on tunnistettavissa moottorin päällä olevasta melusuojakuoresta, joka on muodoltaan tasainen.


title: Nissan YD -moottori

text: YD22DDTi yhteispaineruiskudiesel esiteltiin 2003, mallien P12 Nissan Primera, N16 Almera ja V10 Almera Tino kasvojenkohotuksen yhteydessä. Se on myös asennettu Nissan X-Trail -malliin. Polttoaineen syöttöjärjestelmänä on yhteispaineruisku, muuttuvageometrinen turboahdin on välijäähdyttimellä (intercooler) varustettu. Tämä versio on suoritusarvoiltaan YD22-moottoreiden paras. Ajoneuvot joissa on tämä moottori, tunnistaa yleensä DCi-mallimerkinnästä. Konehuoneessa commonrail-version tunnistaa melusuojakuoressa olevista neljästä ruiskusuutinten vaatimasta kohoumasta.


title: Nissan YD -moottori

text: Myös versiota ilman välijäähdytintä on valmistettu, tällöin maksimiteho ja vääntömomentti on pienempi.


title: Nissan YD -moottori

text: YD25DDTi on varustettu VP44-jakajapumpulla ja on turboahdettu ja välijäähdytetty. Nissan Presage/Bassara-malleissa se on asennettu poikittain. Moottori on varustettu muuttuvageometrisellä turboahtimella (Garrett GT1749V) ja sen vääntömomentti on rajoitettu 280 Nm, 4-portaisen automaattivaihteiston vaatimusten mukaisesti. D22 Nissan Navara / Kingcab / Frontier -malleissa moottori on asennettu pituussuuntaisesti. Ahdin on IHI RHF4, hukkaportilla ja välijäähdyttimellä. Näiden ajoneuvojen vahvempi voimansiirto mahdollistaa moottorilta suuremman vääntömomentin kuin Presage/Bassara-versio.


title: Nissan YD -moottori

text: Näissä moottoreissa on vakava tyyppivika joka aiheuttaa pahimmassa tapauksessa moottorin täydellisen tuhoutumisen. Kiertokankien liukulaakerit kuluvat pikkuhiljaa ja voivat kulua täysin loppuun tai lähteä liikkeelle, jolloin kanki voi pahimmassa tapauksessa tulla lohkon seinästä ulos. Tämän vuoksi suositellaankin laakerien vaihdattamista jokaiseen vielä ehjänä olevaan moottoriin varatoimenpiteenä. ACL valmistaa kestäväksi havaittuja laakereita ja ARP:n pultit ovat myös hyväksi todettuja.


title: Nissan YD -moottori

text:
YD25DDTi High Power tuli markkinoille 2005 autojen D40 Nissan Navara ja R51 Nissan Pathfinder voimanlähteenä. Ensimmäinen versio tuotti tehoa 174 hv (128 kW) @ 4 000 rpm ja 403 Nm vääntömomentin. Vuonna 2010, Navara ja Pathfinder-mallien kasvojenkohotuksen yhteydessä, moottorin ominaisuuksia päivitettiin lukemiin 190 hv (140 kW) ja 450 Nm. Vuonna 2011 Nissan Murano sai myös tämän version keulalleen.
Renault Trafic II , Nissan Primastar, Opel / Vauxhall Vivaro versiot: D9U730 135 hv, D9U630 145 hv @ 3500 rpm


title: Niobiumpentakloridi

text: Niobiumpentakloridi eli niobium(V)kloridi (NbCl) on niobium- ja kloridi-ionien muodostama epäorgaaninen ioniyhdiste. Ainetta käytetään niobiummetallin ja muiden niobiumyhdisteiden valmistuksessa ja orgaanisessa synteesissä.


title: Niobiumpentakloridi

text: Huoneenlämpötilassa niobiumpentakloridi muodostaa kirkkaan keltaisia kiteitä, jotka ovat hyvin hygroskooppisia. Se hydrolysoituu vedessä muodostaen vetykloridia, niobiumoksikloridia ja vedellistä niobiumpentoksidia, jota kutsutaan niobiumhapoksi. Yhdiste liukenee rikkihappoon ja orgaanisiin liuottimiin, kuten etanoliin, bentseeniin ja tetrahydrofuraaniin. Niobiumpentakloridi sulaa noin 250 °C:n lämpötilassa punaoranssiksi nesteeksi.


title: Niobiumpentakloridi

text: Kaasufaasissa niobiumpentakloridi esiintyy monomeerinä, mutta nesteessä ja kiinteässä olomuodossa se on dimeeri, jonka niobiumionit ovat yhteydessä toisiinsa kahden kloridi-ionin välityksellä. Rakenne on analoginen tantaalipentakloridin kanssa. Yhdiste on Lewis-happo ja muodostaa komplekseja Lewis-emästen kanssa.


title: Niobiumpentakloridi

text: Yleisin tapa valmistaa niobiumpentakloridia teollisesti on niobiummetallin tai ferroniobiumin käsittely kloorikaasulla 300–350 °C:n lämpötilassa. Myös niobiumpentoksidin ja hiilen seosta voidaan kloorata, mutta tällöin muodostuu niobiumpentakloridin lisäksi usein myös niobiumoksikloridia.


title: Niobiumpentakloridi

text: Erittäin puhdasta niobiummetallia valmistetaan niobiumpentakloridista pelkistämällä vedyn avulla ja tämä on yhdisteen tärkein käyttö. Siitä valmistetaan myös muita niobiumyhdisteitä, kuten niobiumpentaeroksidia ja muita alkoksideja, joita hyödynnetään niobiumpentoksidin valmistuksessa. Sitä käytetään myös Diels–Alder-reaktioissa, joissa se aktivoi alkeeneja ja katalyyttinä Friedel–Crafts-reaktioissa.


title: Ronald Austin Mulkearns

text: Ronald Austin Mulkearns (11. marraskuuta 1930 Caulfield – 3. huhtikuuta 2016) oli australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 22. heinäkuuta 1956. Hänet nimitettiin Ballaratin hiippakunnan koadjuuttoripiispaksi ja Cululin titulaaripiispaksi 5. syyskuuta 1968. Piispaksi vihkiminen seurasi 4. joulukuuta. Pääkonsekraattorina toimi James Robert Knox, jota avustivat James Patrick O'Collins ja Arthur Francis Fox.


title: Ronald Austin Mulkearns

text: Mulkearnsista tuli 1. toukokuuta 1971 Ballaratin piispa, jona hän toimi, kunnes erosi tehtävistään 30. toukokuuta 1997. Eron syynä oli puutteellinen toiminta myöhemmin lasten hyväksikäytöstä tuomitun papin tapauksessa.


title: Dominic Carmon

text: Dominic Carmon (13. joulukuuta 1930 – 11. marraskuuta 2018) oli yhdysvaltalainen roomalaiskatolinen piispa. Hänet vihittiin Jumalan Sanan seuran papiksi 2. helmikuuta 1960 ja nimitettiin New Orleansin arkkihiippakunnan vihkipiispaksi sekä Rusicaden titulaaripiispaksi 16. joulukuuta 1992. Piispaksi vihkiminen seurasi 11. helmikuuta 1993. Pääkonsekraattorina toimi Francis Bible Schulte, jota avustivat Wilton Daniel Gregory ja Harry Joseph Flynn.


title: Dominic Carmon

text: Carmon jäi eläkkeelle 13. joulukuuta 2006.


title: Henrik Johannes Boström

text: Henrik Johannes Boström (27. tammikuuta 1876 Tornio – 26. joulukuuta 1930) oli suomalainen asianajaja, historiantutkija, numismaatikko ja tietokirjailija.


title: Henrik Johannes Boström

text: Boströmin vanhemmat olivat Närpiön tuomiokunnan tuomari Karl Johan Boström ja tämän vaimo Johanna Helena Åström. Tultuaan ylioppilaaksi 1897, suoritettuaan oikeustutkinnon 1900 ja saatuaan varatuomarin arvon 1903 hän palveli Vaasan hovioikeudessa 1910–1912. Sen jälkeen hän toimi asianajajana Vaasassa vuoteen 1927. Hän sai kanslianeuvoksen arvon 1926..


title: Henrik Johannes Boström

text: Boström toimi myös Helsingin kaupungin viskaalina ja määrättiin 1929 rahatoimikamarin vt. asiamieheksi. Virkatehtäviensä ohella hän toimi esimerkiksi Vaasan läänin eteläisen vaalipiirin keskuslautakunnan sihteerinä ja sen elintarvelautakunnan puheenjohtajana. Sisällissodan aikana hän työskenteli Vaasan hallituksen esittelijänä.


title: Henrik Johannes Boström

text: Hänen kirjallisena pääteoksenaan voidaan pitää teosta "Sankarien muisto", joka ilmestyi 1927 Suomen Sukututkimusseuran kustantamana. Seura oli vuosikirjassaan III-IV pyytänyt kiertokirjeellä asianomaisilta henkilötietoja teosta varten. Julkaisu käsittää noin 5 200 elämäkertaa ja runsaasti muotokuvia niistä kansalaisista, jotka uhrasivat henkensä isänmaan vapauden puolesta. Postuumisti julkaistiin alan perusteokseksi noussut tietoteos suomalaisista muistomitaleista "Suomalaiset muistorahat 1-2", joka perustuu Boströmin itse keräämään aineistoon.


title: Egyptiläiset kielet

text: Egyptiläiset kielet on afroaasialaisten kielten kieliryhmä, johon ainoana kielenä kuuluu jo kuollut egyptin kieli.


title: Savages

text: Savages tarkoittaa seuraavia asioita:


title: Harry Joseph Flynn

text: Harry Joseph Flynn (s. 2. toukokuuta 1933 Schenectady, New York) on yhdysvaltalainen roomalaiskatolinen arkkipiispa. Hänet vihittiin papiksi Albanyn hiippakuntaan 28. toukokuuta 1960 ja nimitettiin Lafayetten hiippakunnan koadjuuttoripiispaksi 19. huhtikuuta 1986. Piispaksi vihkiminen seurasi 24. kesäkuuta. Pääkonsekraattorina toimi Howard James Hubbard, jota avustivat Philip Matthew Hannan ja Gerard Louis Frey.


title: Harry Joseph Flynn

text: Flynnista tuli 15. toukokuuta 1989 Lafayetten piispa. Hän sai 24. helmikuuta 1994 nimityksen Saint Paulin ja Minneapolisin arkkihiippakunnan koadjuuttoriarkkipiispaksi, jonka virkaan hänet asetettiin 24. huhtikuuta. Hänestä tuli 8. syyskuuta 1995 Saint Paul and Minneapolisin arkkipiispa, jona hän toimi, kunnes jäi eläkkeelle 2. toukokuuta 2008.


title: Charles Michael Jarrell

text: Charles Michael Jarrell (s. 15. toukokuuta 1940) on yhdysvaltalainen roomalaiskatolinen piispa. Hänet vihittiin papiksi Lafayetten hiippakuntaan 3. kesäkuuta 1967 ja nimitettiin Houma-Thibodaux'n hiippakunnan piispaksi 29. joulukuuta 1992. Piispaksi vihkiminen seurasi 4. maaliskuuta 1993. Pääkonsekraattorina toimi Francis Bible Schulte, jota avustivat Warren Louis Boudreaux ja Gerard Louis Frey.


title: Charles Michael Jarrell

text: 8. marraskuuta 2002 Jarrell sai nimityksen Lafayetten piispaksi, jonka virkaan hänet asetettiin 18. joulukuuta.


title: Brad Mills

text: Bradley "Brad" Mills (s. 3. toukokuuta 1983 Terrace, Brittiläinen Kolumbia, Kanada) on kanadalainen uransa päättänyt jääkiekkoilija.


title: Brad Mills

text: 16. marraskuuta 2007 Mills teki New Jersey Devilsin kanssa kahden vuoden tulokassopimuksen. Mills teki ensimmäisen maalinsa NHL:ssä 3. marraskuuta 2010 Chicago Blackhawksia vastaan. Hän edusti tuolloin New Jersey Devilsiä.


title: Brad Mills

text: NHL:ssä kaudella 2012-2013 olleen työsulun vuoksi Millsistä tuli vapaa pelaaja, ja hän allekirjoitti sopimuksen ECHL-joukkue Utah Grizzliesin kanssa 3. lokakuuta 2012. Hän teki 27 ottelussa 35 pistettä Grizzliesissä ennen kuin hänet lainattiin Rockford IceHogsiin 31. tammikuuta 2013.


title: Brad Mills

text: 25. lokakuuta 2013 IceHogsin NHL-yhteistyöseura Chicago Blackhawks teki Millsin kanssa sopimuksen loppukaudesta. Chicago kuitenkin kutsui Millsin heti ylös.


title: Brad Mills

text: Kauden 2014–2015 Mills pelasi Ottawa Senatorsin organisaatiossa, mutta sai peliaikaa vain farmijoukkue Binghamton Senatorsissa.


title: Yö Rovaniemellä

text:
Yö Rovaniemellä on lappilaislähtöisen Jaakko Laitinen & Väärä Raha -yhtyeen toinen studioalbumi.Ahkerasti keikoilla viihtyneen bändin soitto on entistäkin
musikaalisempaa ja kulmikkaasti polveilevat rytmit tiukasti
hallinnassa. Myös Laitinen on saanut tulkintaansa lisää voimaa ja uskottavuutta.
Laulaja heittäytyy äärimmäisten tunteiden hengästyttävään paatokseen
ja maljoja kallistelleen kulkumiehen rooliin ilahduttavan vilpittömän
tuntuisesti, yhä lähempänä itseään.
4/5 Keskisuomalainen


title: Yö Rovaniemellä

text:
Tämä ei ole kiiltokuvamusiikkia, vaan tanssilavojen värivalojen alla
kesäyössä hikoilevien miesten syvimpiä tuntoja ja kylänraitilta
kerättyjen kolhujen kertausta, josta ei puutu huumoria, rakkautta ja
tekemisen iloa. Viina virtaa, torvet soivat ja kaikki on kovin
kaihoisaa.
85 / 100
NRGM.fi


title: Yö Rovaniemellä

text:
...yhtye soittaa tiukemmin yhteen kuin koskaan, ja sovituksissa
on uudenlaista, livetilanteen tuolle puolen kurkottavaa dynamiikkaa.
Mahtipontiset tehot otetaan irti siellä, missä niitä kaivataan.
Lapin Kansa


title: Martin Nicholas Lohmuller

text: Martin Nicholas Lohmuller (21. elokuuta 1919 Philadelphia, Pennsylvania – 24. tammikuuta 2017 Meadowbrook, Montgomeryn piirikunta, Pennsylvania) oli yhdysvaltalainen roomalaiskatolinen piispa. Hänet vihittiin papiksi Philadelphian arkkihiippakuntaan 3. kesäkuuta 1944 ja nimitettiin sen vihkipiispaksi sekä Ramsbirian titulaaripiispaksi 12. helmikuuta 1970. Piispaksi vihkiminen seurasi 2. huhtikuuta. Pääkonsekraattorina toimi John Joseph Krol, jota avustivat Gerald Vincent McDevitt ja John Joseph Graham.


title: Martin Nicholas Lohmuller

text: Lohmuller jäi eläkkeelle 11. lokakuuta 1994.


title: Francis Bible Schulte

text: Francis Bible Schulte (23. joulukuuta 1926 Philadelphia, Pennsylvania – 17. tammikuuta 2016) oli yhdysvaltalainen roomalaiskatolinen arkkipiispa. Hänet vihittiin papiksi Philadelphian arkkihiippakuntaan 10. toukokuuta 1952 ja nimitettiin sen vihkipiispaksi sekä Afufenian titulaaripiispaksi 27. kesäkuuta 1981. Piispaksi vihkiminen seurasi 12. elokuuta. Pääkonsekraattorina toimi John Joseph Krol, jota avustivat John Joseph Graham ja Martin Nicholas Lohmuller.


title: Francis Bible Schulte

text: Schulte sai 4. kesäkuuta 1985 nimityksen Wheeling-Charlestonin piispaksi ja 6. joulukuuta 1988 New Orleansin arkkipiispaksi, jonka virkaan hänet asetettiin 14. helmikuuta 1989. Hän jäi eläkkeelle 3. tammikuuta 2002.


title: Jaakko Laitinen & Väärä Raha (albumi)

text: Jaakko Laitinen & Väärä Raha on Jaakko Laitinen & Väärä Raha -yhtyeen ensimmäinen studioalbumi.


title: Sam Gallip Jacobs

text: Sam Gallip Jacobs (s. 4. maaliskuuta 1938) on yhdysvaltalainen roomalaiskatolinen piispa. Hänet vihittiin papiksi Lafayetten hiippakuntaan 6. kesäkuuta 1964 ja inkardinoitiin Lake Charlesin hiippakuntaan 29. tammikuuta 1980.


title: Sam Gallip Jacobs

text: Jacobs sai 1. heinäkuuta 1989 nimityksen Alexandrian piispaksi, ja piispaksi vihkiminen seurasi 24. elokuuta. Pääkonsekraattorina toimi Francis Bible Schulte, jota avustivat Warren Louis Boudreaux ja Jude Speyrer.


title: Sam Gallip Jacobs

text: Jacobs sai 1. elokuuta 2003 nimityksen Houma-Thibodaux'n piispaksi, jonka virkaan hänet asetettiin 10. lokakuuta.


title: Koripallon miesten SM-sarjakausi 1986–1987

text: Kausi 1986–1987 oli 47. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Kotkan Työväen Palloilijat voitti hopeaa ja Uudenkaupungin Urheilijat pronssia. Runkosarjan voitti Kotkan Työväen Palloilijat.HNMKY:n joukkue: Jonathan Moore, Antti Isomäki, Pekka Markkanen, Pekka Lähdetniemi, Sakari Pehkonen, Markus Stedt, Kari Luoto, Mikael Salmi, Kari Linna, Jouni Haikonen, Tomi Kaminen, Mikko Huttunen, Mikko Tanner, Pekka Harju, Pekka Salminen. Valmentaja Henrik Dettmann.


Tšekkoslovakian alle 20-vuotiaiden jääkiekkomaajoukkue edusti Tšekkoslovakiaa jääkiekon alle 20-vuotiaiden miesten maaotteluissa vuosina 1973-1993. Tšekkoslovakian kahtia jakautumisen jälkeen Tšekki peri paikan pääsarjassa ja Slovakia joutui aloittamaan C-sarjan karsinnoista lähtien.


title: Rodrigo Aguilar Martínez

text: Rodrigo Aguilar Martínez (s. 5. maaliskuuta 1952) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 25. heinäkuuta 1975 ja nimitettiin Matehualan hiippakunnan piispaksi 28. toukokuuta 1997. Piispaksi vihkiminen seurasi 31. heinäkuuta. Pääkonsekraattorina toimi Justo Mullor García, jota avustivat Alberto Suárez Inda ja Arturo Antonio Szymanski Ramírez.


title: Rodrigo Aguilar Martínez

text: 28. tammikuuta 2006 Aguilar Martínez sai nimityksen Tehuacánin piispaksi.


title: Bäckström

text: Bäckström on seuraavien henkilöiden sukunimi:


title: Celebrity Eclipse

text: Celebrity Eclipse on Solstice-luokan risteilyalus, jonka omistaa yhdysvaltalainen Celebrity Cruises. Celebrity Eclipse on rakennettu Meyer Werftin telakalla Papenburgissa Saksassa ja sen sisaraluksia ovat Celebrity Solstice, Celebrity Equinox ja Celebrity Silhoutte, jotka valmistuivat vuosina 2008, 2009 ja 2011. Solstice-luokan näillä näkymin viimeinen alus, Celebrity Reflection valmistuu marraskuussa 2012. Celebrity Eclipse on kolmas viidestä Solstice-luokan risteilyaluksesta, ja sen vetoisuus on 121 878 tonnia. Laivaan mahtuu 2 852 matkustajaa 1 384 hyttiin.


title: Celebrity Eclipse

text: Emma Pontin kastoi Celebrity Eclipsen 24. huhtikuuta 2010 Southamptonissa.


title: Celebrity Eclipse

text: Celebrity Eclipsen köli laskettiin 23. tammikuuta 2009 ja laskettiin vesille 28. helmikuuta 2010.


title: Celebrity Eclipse

text: Celebrity Eclipse oli kolmas viidestä Solstice-luokan risteilijästä ja sitä ennen ovat valmistuneet Celebrity Solstice ja Celebrity Equinox. Solstice-luokan alusten katsotaan olevan osa maailman ympäristöyställisimpiä laivoja ja niissä on aurinkokennojärjestelmä, optimoitu runko, erittäin tehokas rungon pinnoite ja valaistukseen käytetään valodiodeja. Näiden innovaatioiden avulla Solstice -luokan alukset säästävät 30% energiaa muihin aluksiin verrattuna.


title: Celebrity Eclipse

text: Celebrity Eclipse ja sen sisaralukset tarjoavat monenlaisia eri hyttiluokkia. Celebrity Eclipsessa ovat uusina hyttiluokkina Concierge- ja Aqua-luokka.


title: Celebrity Eclipse

text: Laivalla matkustajat voivat nauttia monista mukavuuksista, joista suurinta osaa käytetään erilaisissa tapahtumissa risteilyn aikana. Useimmat näistä ovat samoja kuin kaikilla muillakin Solstice-luokan aluksilla. Celebrity Eclipsella on monia ravintoloita, Moonlight Sonata, Blu, joka löytyy myös Celebrity Solsticelta ja Celebrity Equnoxilta, Cafe al Bacio, Oceanview Cafe, Mast Grill ja Continental, sekä Eurooppa-vaikutteiset Murano ja Tuscan Grille, jotka löytyvät muiltakin Solstice-luokan aluksilta. Lisäksi aluksella on Aquaspa ja Solarium, sekä vain aikuisille tarkoitettu alue rentoutumista varten. Toinen paikka, joka on suunniteltu Solstice-luokan aluksille on Lawn Club, jossa kasvaa aitoa ruohoa, joka leikataan lähes päivittäin. Lawn Clubilla voi pelataan petankkia ja krokettia tai pitää vaikka piknikin.


title: Celebrity Eclipse

text: Celebrity Eclipsestä löytyy myös uima-altaita, Hot-Glass Show, Eclipse Theatre, baareja, kuten Martini Bar, joka on tehty jäästä ja Cellar Masters, lahjatavaraliikkeet, kirjasto, taidegalleria, jossa taide- ja lasityöt huutokaupataan. 26. huhtikuuta 2010 Celebrity Eclipselle avattiin iLounge ja nettikahvila, jossa myös jälleen myydään Applen tuotteita, joita on mahdollista ostaa risteilyn aikana.


title: Celebrity Eclipse

text: Ison-Britannian sulkiessa ilmatilansa Islannissa purkautuvan Eyjafjallajökull-tulivuoren takia, vastikään valmistunutta Celebrity Eclipsea käytettiin pelastamaan 2000 brittiläistä turistia Espanjasta. Alus lähti Southaptonista Bilbaoon 21 huhtikuuta ja palasi 23 huhtikuuta mukanaan Espanjaan jääneet brittiläiset turistit.


title: Celebrity Eclipse

text: 20. toukokuuta 2011 31-vuotias filippiiniläinen miehistön jäsen katosi mereen Celebrity Eclipsen kannelta 12 km pohjoiseen Cherbourgista, Ranskasta. Laajoista etsinnöistä huolimatta, johon osallistuivat itse Celebrity Eclipse ja Ranskan rannikkovartiosto, miehen ruumis on yhä kateissa.


title: Löytötavaratalo

text: Yrityksen toiminta alkoi vanhasta navettarakennuksesta Lempäälän Kuljussa. Sen perusti Hannu Lehtonen, ja yritys on nyt hänen kahden poikansa vastuulla.


title: Löytötavaratalo

text: Löytötavaratalo on keskisuuri vähittäiskauppaketju. Sen valikoimiin kuuluu yli 150 000 tuotenimikettä, joista noin puolet on työkaluja ja muita rautakauppatuotteita. Tavarataloissa on omat osastot myös kalastus- ja vapaa-ajantuotteille, taloustavaroille ja eläintarvikkeille. Löytötavaratalo myy myös leluja ja lastentarvikkeita, piha- ja puutarhatuotteita sekä elokuvia, musiikkia ja pelejä.


title: Löytötavaratalo

text: Löytötavaratalo oli Tampere United -jalkapalloseuran pitkäaikaikainen sponsori. Hannu Lehtonen on pitkään toiminut seuran hallituksessa.


title: Löytötavaratalo

text: Löytötavaratalo sulki Lielahden myymälänsä keväällä 2017 ja joulukuussa uutisoitiin koko ketjun tulevaisuuden olevan vaakalaudlla. Toimialan raju kilpailu on syönyt liiketoiminnan kannattavuuden alle kriittisen pisteen.


title: Löytötavaratalo

text: Helmikuun alussa 2018 Löytötavaratalo ilmoitti lopettavansa toimintansa. Yrityksen Lempäälän Kuljussa, Nokialla ja Ylöjärvellä sijaitsevat myymälät on tarkoitus sulkea syksyyn 2018 mennessä. Lopettamisen syyksi yritys ilmoitti verkkokaupan lisääntymisen ja siitä aiheutuneen kannattavuuden heikentymisen. Maaliskuussa 2018 Löytötavaratalo Oy myi Kuljun Kartanon myymäläliiketoiminnan Monetanet Oy:lle.


title: Löytötavaratalo

text: Myymälät Pirkanmaalla:


title: Fórmula Truck

text: Fórmula Truck oli Brasiliassa ajettava autourheilusarja, jossa kilpaillaan rekka-autoilla ilman perävaunua. Sarja perustettiin vuonna 1996. Sarjassa ajetaan mm Fordin, Ivecon, Mercedes Benzin, Scanian, Volkswagenin ja Volvon valmistamilla rekoilla.


title: Fórmula Truck

text: Sarjassa jaetaan pisteitä 14 parhaalle järjestyksessä 25, 20, 17, 14, 12, 10, 8, 7, 6, 5, 4, 3, 2 ja 1. Lisäksi paalupaikasta ja nopeimmasta kierroksesta saa lisäpisteen ja kierroksella 12 viisi kärkiautoa saavat pisteitä viidestä yhteen.


title: Fórmula Truck

text: Sarjan mestaruuden ovat voittaneet Renato Martins (kahdesti), Oswaldo Drugovich, Jr. (kahdesti), Jorge Fleck (kahdesti), Wellington Cirino (neljästi), Roberval Andrade (kahdesti), Beto Monteiro (kahdesti) ja Felipe Giaffone (neljästi).


title: Sidney Clare

text: Sidney Clare (15. elokuuta 1892 New York – 29. elokuuta 1972 Los Angeles) oli yhdysvaltalainen sanoittaja. Hän aloitti uransa vaudeville-tanssijana ja koomikkona ja tuli tunnetuksi erityisesti elokuvamusiikin sanoituksistaan.


title: Sidney Clare

text: Eddie Cantor nauhoitti vuonna 1921 Claren ja Con Conradin laulun ”Ma, He’s Makin’ Eyes at Me”, ja kappaleen ovat myöhemmin tehneet menestyksekkäät versionsa myös Dick Robertson (1940) ja Lena Zavaroni (1974). Vuoden 1926 kappaleesta ”I’d Climb the Highest Mountain” (säv. Lew Brown) tuli hitti sekä Al Jolsonille että Sophie Tuckerille. Myöhemmin sen ovat nauhoittaneet useat jazzartistit. Myös Sam Steptin säveltämä ”Please Don’t Talk About Me When I’m Gone” (1931) muodostui suosituksi jazznumeroksi, kun Louis Armstrong nauhoitti siitä oman versionsa.


title: Sidney Clare

text: Elokuvamusiikin sanoittamisen Clare aloitti vuonna 1929. Hän muutti työtä varten pysyvästi Los Angelesiin. Hänen menestyneimpiin sanoituksiinsa kuuluvat lapsitähti Shirley Templelle kirjoitetut ”On the Good Ship Lollipop” ja ”Polly Wolly Doodle”, Vincent Youmansin säveltämä ”Keeping Myself for You” sekä Jay Gorneyn kanssa kirjoitettu ”You’re My Thrill” vuoden 1933 elokuvasta "Jimmy and Sally". 1930-luvun jälkeen Clare kirjoitti musiikkia enää harvakseltaan.


title: Sidney Clare

text: Sidney Clare valittiin Songwriters Hall of Fameen vuonna 1970. Hän kuoli Los Angelesissa elokuussa 1972.


title: Vogel

text: Vogel merkitsee saksan kielellä lintua ja on käytössä myös sukunimenä. Tunnettuja Vogel-nimisiä henkilöitä ovat:


title: Luettelo RMS Titanicin miehistön jäsenistä

text:
Tämä on luettelo RMS Titanicin miehistön jäsenistä.
Titanicilla oli varsin suuri miehistö ja henkilökunta, jonka tunnetuimmat jäsenet ovat nämä henkilöt:
Merikapteeni Smith toimi White Star Linen kommodorina. Hän hukkui Titanicin mukana edes yrittämättä pelastua. Viimeksi hänet nähtiin komentosillalla hetkeä ennen laivan uppoamista.
Wilde auttoi matkustajia kauan veneisiin ja hukkui lopulta laivan mukana. Wilde oli toiminut aikaisemmin myös RMS Olympicin yliperämiehenä.
Murdoch oli vastuussa komentosillalla Titanicin törmätessä jäävuoreen. Hän johti pelastusveneiden lastausta ja vesillelaskua tyyrpuurin puolella alusta. Hän kuoli tuntemattomalla tavalla pelastuslautta A:n vesillelaskun ollessa kesken. Eräät silminnäkijät ovat kertoneet, että kesken pelastustöiden Murdoch ampui itsensä. Tätä ei ole kuitenkaan voitu koskaan todistaa.
Lightoller oli menossa nukkumaan hytissään laivan törmätessä jäävuoreen. Hän johti pelastusveneiden lastausta ja vesillelaskua paapuurin puolella alusta. Murdochista poiketen hän tulkitsi ”naiset ja lapset ensin” -määräystä tiukasti siten, ettei pelastusveneisiin saanut päästää lainkaan miesmatkustajia niin kauan kuin laivassa yleensä vielä oli naisia ja lapsia. Lightoller avusti pelastuslautta B:n laskussa, kunnes kannelle tulviva vesi vei sen mukanaan, jonka seurauksena Lightoller joutui veden alle. Lightoller myöhemmin nousi pintaan ja ui ympärikääntyneen pelastuslautta B:n luo ja sai otteen veneestä samalla kun etummainen savupiippu romahti luoden suuren aallon, joka pyyhkäisi ympärikääntyneen veneen matkustajineen kauemmaksi laivasta. Lightoller myöhemmin pelastui veneeseen 12.
Pitman oli laivan ainoa kansimies, jolla ei ollut Royal Naval Reserven jäsenyyttä. Hän oli hytissään nukkumassa kun laiva törmäsi jäävuoreen. Pitman pelastui veneeseen 5.
Boxhall oli vuorotyössään kannella laivan törmättyä jäävuoreen. Boxhall lähti välittömästi Smithin käskystä tarkistamaan vauriot. Boxhall pelastui veneeseen 2.
Lowe lähti kotoaan jo 14-vuotiaana merille. Titanicin matkalla Lowe auttoi matkustajia kauan veneisiin kunnes Murdoch komensi hänet veneeseen 14.
Moody oli partioimassa kannella kun tähystäjä Fleet soitti hänelle ja kertoi jäävuoren olevan edessä. Moody avusti matkustajien laittamisessa pelastusveneisiin ja lopulta hukkui laivan mukana. Hänen ruumistaan ei koskaan löydetty.
Fleet oli Reginald Leen kanssa vahdissa tähystäjien kopissa kun hän havaitsi jäävuoren. Fleet soitti hälytyskopin kelloa kolmesti ja soitti tämän jälkeen komentosillalle. Fleet komennettiin veneeseen 6.
Lee oli Fred Fleetin kanssa vahdissa tähystäjien kopissa, kun Fleet havaitsi jäävuoren. Lee pelastui veneeseen numero 13.
Hichens oli Titanicin ruorissa kun laiva törmäsi jäävuoreen. Hichens pelastui veneeseen 6.
Phillips oli Titanicin vanhempi radiosähköttäjä, joka oli radiohytissä Titanicin törmätessä jäävuoreen. Phillips lähetti hätäsignaalia muille laivoille, kunnes päällikkö Smith päästi hänet menemään. Phillips pääsi pelastuslautta B:n päälle, mutta kuoli myöhemmin yöllä kylmyyteen ja uupumukseen, ja putosi takaisin mereen. Hänen ruumistaan ei koskaan löydetty.
Bride oli Titanicin nuorempi sähköttäjä ja oli radiohytissä kun Titanic törmäsi jäävuoreen. Bride lähetti hätäsignaaleja yhdessä Jack Phillipsin kanssa, kunnes päällikkö Smith päästi hänet ja Phillipsin menemään. Sekä Bride että Phillips onnistuivat pääsemään pelastuslautta B:n päälle, mutta heistä vain Bride jäi henkiin.
Jessop tuli tunnetuksi selviytymällä sekä Titanicin että HMHS Britannicin uppoamisesta. Hän työskenteli laivoilla hyttiemäntänä.
Joughin työskenteli laivalla leipurina keittiössä kun laiva törmäsi jäävuoreen. Hän kertoi seisoneensa laivan upotessa aivan sen perässä ja joutuneensa veteen kaikista viimeisenä. Joughin kellui vedessä tuntikausia, kunnes pelastuslautta B pelasti hänet.
Marsden toimi laivalla stuerttina onnettomuuden aikoihin. Marsden pelastui veneeseen 16.
Rowe oli laivan perässä lastauskomentosillalla kun laiva törmäsi jäävuoreen. Rowe ampui hätäraketteja yhdessä Boxhallin kanssa, kunnes Smith komensi hänet pelastuslautta C:hen.
McElroy toimi laivalla pursimiehenä ja oli hytissään kun laiva törmäsi jäävuoreen. McElroy auttoi matkustajia pelastusveneisiin ja lopulta hukkui laivan mukana. Hänen ruumiinsa myöhemmin löydettiin ja haudattiin mereen.
Daniels toimi laivalla kansimiehenä, kun laiva törmäsi jäävuoreen. Daniels pelastui hyppäämällä ympärikääntyneen pelastusveneen päälle ja myöhemmin RMS Carpathia pelasti hänet.
Maynard työskenteli laivalla pääkokkina keittiössä kun laiva törmäsi jäävuoreen. Maynard pelastui kiipeämällä ympärikääntyneen pelastuslautta B:n päälle. Juuri Maynard pelasti Charles Joughinin kylmästä vedestä auttamalla hänet veneen päälle.
Tri Simpson työskenteli laivalla lääkintäupseerina kun laiva törmäsi jäävuoreen. Simpson avusti matkustajien laittamisessa veneisiin ja lopulta hukkui laivan mukana. Hänen ruumistaan ei koskaan löydetty.
Joseph Bell työskenteli laivalla johtavana konemiehenä kun laiva törmäsi jäävuoreen. Bell ei mennyt pelastusveneisiin vaan oli laivan konehuoneessa loppuun asti hukkuen laivan mukana. Hänen ruumistaan ei koskaan löydetty.
Hemming työskenteli laivalla lamppujen säätäjänä/viestittelijänä kun laiva törmäsi jäävuoreen. Hemming ei päässyt pelastusveneisiin, mutta hän pelastui uppoamisen jälkeen pelastusveneeseen 4.
Widgery työskenteli stuerttina laivan kylpylässä kun laiva törmäsi jäävuoreen. Widgery pelastui veneeseen 9.
Robinson toimi laivalla stuerttina kun laiva törmäsi jäävuoreen. Robinson pelastui veneeseen 11. Hän kuitenkin kuoli kaksi vuotta myöhemmin hukkumalla.
Ward toimi stuerttina laivan salongissa kun laiva törmäsi jäävuoreen. Ward pelastui veneeseen 9.
Hardy toimi laivalla johtavana stuerttina Toisen Luokan matkustajille kun laiva törmäsi jäävuoreen. Hardy pelastui pelastuslautta D:hen.
Barrett toimi laivalla lämmittäjien työnjohtajana kattilahuoneessa 6, johon vesi alkoi tulvia ensimmäisenä laiva törmätessä jäävuoreen. Barrett pelastui veneeseen 13.
Gwynn toimi laivalla postivirkailijana kun laiva törmäsi jäävuoreen. Gwynn ei päässyt pelastusveneisiin vaan hukkui laivan mukana. Hänen ruumistaan ei koskaan löydetty.
Parsons toimi laivalla johtavana varastonhoitajana/kauppiaana kun laiva törmäsi jäävuoreen. Parsons ei päässyt pelastusveneisiin vaan hukkui laivan mukana. Hänen ruumistaan ei koskaan löydetty.
Wallis työskenteli laivalla ylihoitajattarena kun laiva törmäsi jäävuoreen. Wallis ei päässyt pelastusveneisiin vaan hukkui laivan mukana. Hänen ruumistaan ei koskaan löydetty.
Maytum toimi laivalla johtavana lihanleikkaajana keittiössä kun laiva törmäsi jäävuoreen. Maytum ei päässyt pelastusveneisiin vaan hukkui laivan mukana. Myöhemmin CS Mackay-Bennett löysi hänen ruumiinsa merestä.
Latimer toimi Titanicin johtavana stuerttina kun laiva törmäsi jäävuoreen. Latimer ei päässyt pelastusveneisiin vaan hukkui laivan mukana. Hänen ruumistaan ei koskaan löydetty.
Kieran toimi johtavana stuerttina Kolmannen Luokan matkustajille, kun laiva törmäsi jäävuoreen. Kieran ei päässyt pelastusveneisiin vaan hukkui laivan mukana. Hänen ruumistaan ei koskaan löydetty.
Sloan työskenteli laivalla johtavana sähkömiehenä, kun laiva törmäsi jäävuoreen. Sloan ei päässyt pelastusveneisiin vaan hukkui laivan mukana. Hänen ruumistaan ei koskaan löydetty.
Evans toimi laivalla tähystäjänä yhdessä George Hoggin kanssa Fleetin ja Leen lisäksi. Evans oli hytissään nukkumassa kun laiva törmäsi jäävuoreen. Evans pelastui veneeseen 15.
Hogg toimi laivalla tähystäjänä Evansin, Fleetin ja Leen lisäksi. Hogg oli hytissään nukkumassa kun laiva törmäsi jäävuoreen. Hogg komennettiin veneeseen 7.
Jewell toimi laivalla tähystäjänä onnettomuuspäivänä iltakahdeksasta iltakymmeneen. Hän oli hytissään kun laiva törmäsi jäävuoreen. Jewell pelastui veneeseen 7.
Symons toimi laivalla tähystäjänä laivan törmätessä jäävuoreen. Symons komennettiin veneeseen 1.
Harder työskenteli laivalla ikkunanpesijänä laivan törmätessä jäävuoreen. Harder pelastui veneeseen 14.
Haines toimi laivalla avustavana pursimiehenä laivan törmätessä jäävuoreen. Haines pelastui veneeseen 9.
Caton toimi laivalla stuerttina turkkilaisessa saunassa laivan törmätessä jäävuoreen. Caton pelastui veneeseen 11.
Hardwick toimi vahtimestarina/kantajana laivan keittiössä laivan törmätessä jäävuoreen. Hardwick pelastui veneeseen 11.
Seward toimi laivalla johtavana pentteristuerttina laivan törmätessä jäävuoreen. Seward komennettiin veneeseen 3.
Rous toimi laivalla putkimiehenä laivan törmätessä jäävuoreen. Rous ei päässyt pelastusveneisiin vaan hukkui laivan mukana. Hänen ruumistaan ei koskaan löydetty.
Bright toimi laivalla aliperämiehenä ja oli hytissään nukkumassa laivan törmätessä jäävuoreen. Bright ampui hätäraketteja yhdessä Boxhallin ja Rowen kanssa ja avusti matkustajia pelastusveneisiin, kunnes hänet komennettiin pelastuslautta D:hen. Bright oli myös yksi harvoista todistajista, jotka sanoivat laivan katkenneen kahtia uppoamisen aikana.
Bailey työskenteli laivalla järjestysmiehenä/turvallisuusvastaavana/poliisina laivan törmätessä jäävuoreen. Bailey pelastui veneeseen 16.
Hutchinson toimi laivalla puuseppänä laivan törmätessä jäävuoreen. Hutchinson lähti heti törmäyksen jälkeen Boxhallin kanssa tarkastamaan laivan vauriot. Hutchinson ei päässyt pelastusveneisiin vaan hukkui laivan mukana. Myöhemmin CS Mackay-Bennett löysi hänen ruumiinsa merestä.
O'Loughlin toimi laivalla kirurgina laivan törmätessä jäävuoreen. O'Loughlin ei päässyt pelastusveneisiin vaan hukkui laivan mukana. Hänen ruumistaan ei koskaan löydetty.
Prangnell työskenteli laivalla koneiden rasvaajana laivan törmätessä jäävuoreen. Prangnell pelastui hyppäämällä ympärikääntyneen pelastuslautta B:n päälle ja myöhemmin Carparthia pelasti hänet.
Weikman toimi laivalla parturina ensimmäisen luokan matkustajille laivan törmätessä jäävuoreen. Weikman pelastui pelastuslautta A:han. Myöhemmin Weikman todisti valaehtoisesti Yhdysvaltain senaatin tutkintakomission kuulusteluissa, että J. Bruce Ismay oli määrätty C-laskosveneeseen.


title: Kettujahti

text: Kettujahti eli perinteinen ketunmetsästys on länsimainen urheilu- tai ajanvietelaji, jossa on tarkoituksena pyydystää kettu jahtaamalla. Saaliin jäljittämiseen käytetään jälkikoiria, joita metsästäjät seuraavat ratsain tai jalan.


title: Kettujahti

text: Kettujahti koirien avulla sai alkunsa Isossa-Britanniassa 1500-luvulla ja levisi sieltä Eurooppaan ja Brittiläisen kansainyhteisön maihin. Laji kiellettiin Saksassa vuonna 1934, Englannissa ja Walesissa vuonna 2004 ja Skotlannissa vuonna 2002. Sitä harjoitetaan edelleen muun muassa Irlannissa, Australiassa, Ranskassa, Italiassa, Venäjällä, Kanadassa ja Yhdysvalloissa. Englannissakin kettuja saa yhä metsästää ilman koiria tuhoeläiminä. Englannissa perinteisen ketunmetsästyksen vuonna 2004 kieltänyt "Hunting Act" -laki kohtasi paljon jarrutusta ja parlamentin ylähuone yritti viimeiseen asti estää sen säätämisen. Lain hyväksymisprosessi on toistaiseksi viimeinen kerta, kun Parliament Act -lain suomaa mahdollisuutta ylähuoneen ohittamiseen on jouduttu Britanniassa käyttämään.


title: Kettujahti

text: Ketunmetsästyskausi on pohjoisella pallonpuoliskolla marraskuusta huhtikuuhun, sillä nuoret ketut ehtivät kasvaa täysikasvuisiksi marraskuuhun mennessä. Jahdin aluksi koirien annetaan etsiä ketusta vainu, minkä jälkeen ne lähtevät ajamaan kettua takaa metsästäjät perässään yli maitten ja mantujen. Jahti kestää keskimäärin noin 17 minuuttia. Kun kettu on saatu kiinni tai ahdistettu koloon, koirat surmaavat sen tai se ammutaan. Yhdysvalloissa ketun henki on tapana säästää.


title: Kettujahti

text: Kettujahti herättää voimakkaita tunteita, ja sen vaikeuttamiseksi ja kieltämiseksi on nähty paljon vaivaa. Lajin puolustajat pitävät kettujahtia tehokkaana ja suhteellisen lempeänä tapana pitää kettukanta kurissa, mutta vastustajien mielestä laji on julma ja tarpeeton.


title: Vladimir Linderman

text: Vladimir Iljitš Linderman (, s. 3. marraskuuta 1958 Riika) on latvianvenäläinen poliitikko ja rekisteröimättömän kansallisbolševistisen puolueen jäsen vuodesta 1997. Linderman on Latvian kansallisbolševistisen puolueen puheenjohtaja.


title: Vladimir Linderman

text:
Linderman syntyi juutalaisen perheeseen. Linderman pakeni 2002 Latviasta, kun hänet pidätettiin räjähteiden hallussapidosta.
Häntä epäiltiin suunnitelmasta murhata Latvian presidentti Vaira Vīķe-Freiberga. Venäjällä Linderman oli opposition varjoparlamentin, Venäjän kansalliskokouksen jäsen. Hän kirjoitti nimimerkillä "Abel" mm. nettilehtiin kasparov.ru ja Limonka. Venäjä karkotti hänet vuonna 2008 takaisin Latviaan, jossa hän sai ehdollisen tuomion.


title: Vladimir Linderman

text: Linderman oli Suomessa syksyllä 2008 Heidi Hautalan johtaman Suomalais-venäläisen kansalaisfoorumin ja Rauhanpuolustajien kutsumana.


title: Vladimir Linderman

text: Marraskuussa 2011 Linderman keräsi runsaat 183 000 allekirjoitusta kansanäänestyksen järjestämiseksi venäjän kielen virallistamisen puolesta.


title: Kindred Group

text: Kindred Group (aikaisemmin Unibet) on online-peliyritys, joka on erikoistunut urheiluvedonlyöntiin, nettipokeriin, kasinopeleihin sekä bingoon. Lisäksi se tarjoaa esimerkiksi verkkopohjaisia kolikkopelejä sekä raaputusarpoja. Yritys on rekisteröity Maltalla, ja sillä on suuret tilat Lontoossa, Gibraltarissa ja Tukholmassa. Kindred on Tukholman pörssiin listattuna ja sen liikevaihto vuonna 2017 oli 751 miljoonaa puntaa.


title: Kindred Group

text: Kindredin tytäryhtiöitä ovat mm. Unibet, Maria Casino, 32Red ja iGame.


title: Kindred Group

text: Yritys on yksi Euroopan suurimmista yksityisistä online-peliyhtiöistä. Kindred toimii yli 150 maassa ja sillä oli yli 7,2 miljoonaa asiakasta vuonna 2012. Yhtiö tarjoaa erilaisia rahapeleihin, kuten urheiluveikkaukseen, live-veikkaukseen, supertotoon, kasinopeleihin, pokeriin ja bingoon, liittyviä tuotteita ja palveluja.


title: Kindred Group

text: Suomessa Kindredin alainen Unibet käyttää urheiluasiantuntijoinaan Esa Tikkasta ja Shefki Kuqia.


title: Kindred Group

text: Kindred on G4:n (Global Gaming Guidance Group) sertifioima yritys. Se on myös pelialan sääntelyorganisaatio eCOGRA:n auditoima ja sertifioima toimija ja European Gaming and Betting Associationin (EGBA) jäsen. Yhdistyksen jäsenet sitoutuvat noudattamaan yhteisiä sääntöjä siitä, kuinka käsitellä ja ehkäistä uhkapeliriippuvuuteen, laittomaan uhkapelaamiseen, alaikäisten uhkapelaamiseen, rahanpesuun ja yksityisyydensuojan rikkomiseen liittyviä ongelmia.


title: Kindred Group

text: Kindred on palkittu kansainvälisessä eGaming Review -pelilehdessä Euroopan parhaaksi urheiluveikkaustarjoajaksi vuosina 2006, 2008 ja 2009 sekä Euroopan parhaaksi online-peliyhtiöksi vuonna 2009.


title: Kindred Group

text: Unibet Open on sarja Unibetin Euroopassa järjestämiä Live Texas Hold'em -pokeriturnauksia. Ensimmäinen Unibet Open järjestettiin Varsovassa vuonna 2007. Seuraavana vuonna turnaukset pidettiin Madridissa, Milanossa ja uudelleen Varsovassa. Vuonna 2009 Unibet Open järjestettiin Budapestissa, Bulgarian Kultahietikolla, Algarvessa, Lontoossa, Prahassa ja Varsovassa. 2010 turnaukset pidettiin Budapestissa, Dublinissa ja Riiassa. Vuoden 2012 turnauspaikat ovat Praha, Pariisi, Lontoo ja Saint-Martin. Vuoden 2016 ensimmäinen Unibet Open järjestettiin Lontoossa.


title: Kindred Group

text: Kindred perustettiin nimellä Unibet Ruotsissa vuonna 1997. Seuraavana vuonna yhtiö sai pelilisenssin Britanniassa ja perusti sen myötä ensimmäisen toimistonsa Lontooseen. Vedonlyöntitoiminta toimi aluksi puhelimitse. 1999 julkaistiin englannin- ja ruotsinkieliset verkkosivut.


title: Kindred Group

text: Unibet Group plc perustettiin vuonna 2000. Yhtiö sai samana vuonna myös kansainvälisen lisenssin ja perusti toimiston Maltalle. Vuonna 2003 Unibet käynnisti livevedonlyönti- ja online-kasinotoiminnan ja vuonna 2004 yhtiö listautui Tukholman pörssiin ja aloitti pokeritoiminnan.


title: Kindred Group

text: Vuonna 2005 Unibet alkoi tarjota mobiilipalveluita. Seuraavana vuonna yhtiö aloitti bingopelitoiminnan ja perusti uuden omistusyhtiön Maltalle. Vuonna 2007 Unibet osti bingopelejä tarjonneen Maria Holdingsin pyrkimyksenään parantaa markkina-asemaansa Pohjoismaissa. Toiminnan laajentuminen Pohjoismaissa jatkui vuonna 2008, jolloin Unibet osti Skandinavian suurimman raviyhteisön, Travnetin, sekä vuonna 2011, jolloin Unibetille myönnettiin rahapelilisenssi Tanskassa maan rahapelimarkkinan avautuessa.


title: Kindred Group

text: Unibet sai vuonna 2012 rahapelilisenssin myös Australiaan, jossa yhtiö osti vedonlyöntifirma Betchoicen.


title: Kindred Group

text: Unibet hankki omistukseensa myös suomalaistaustaisen online-peliyrityksen iGamen vuonna 2015.


title: Kindred Group

text: Joulukuussa 2016 Unibet vaihtoi nimekseen Kindred Group.


title: Walter George

text: Walter Goodall George (9. syyskuuta 1858 – 4. kesäkuuta 1943) oli brittiläinen keskipitkän matkan juoksija, joka teki 1880-luvulla useita mailin juoksun epävirallisia maailmanennätyksiä. George muistetaan etenkin vuonna 1886 Lontoossa juoksemastaan mailin juoksun epävirallisesta ammattilaisten maailmanennätyksestä 4.12,8 (senaikaisella ajanotolla 4.12 3/4), joka säilyi maailman nopeimpana aikana lähes 30 vuoden ajan vuoteen 1915 saakka. Harjoitusjuoksussa vuonna 1885 viisi metriä ylipitkällä radalla George juoksi kerran jopa 4.10,2.


title: Walter George

text: Vuonna 1882 George kävi New Yorkissa juoksemassa parhaimmillaan jopa 60 000 katsojan silmien edessä amerikkalaista juoksijasuuruutta Lon Myersia vastaan, voittaen kaksi kohtaamista kolmesta. Kaksi vuotta myöhemmin hän voitti yhden monista Englannin amatöörimestaruuksistaan maailmanennätysajalla 4.18,4, joka säilyi ennätyksenä 9 vuoden ajan. Hallittuaan amatööriratoja suvereenisti hän siirtyi vuonna 1885 ammattilaiseksi haastaakseen Britannian parhaat juoksijat. Georgen ammattilaisuran kohokohdiksi nousivat hänen useat mailin haastejuoksunsa toista ajan suurta ammattilaisjuoksijaa William Cummingsia vastaan, joista toisessa hän teki edellä mainitun uransa parhaan tuloksen.


title: Fredrik Sundwall

text: Fredrik Wilhelm Sundwall (1. joulukuuta 1843 Helsinki – 7. huhtikuuta 1929 Helsinki) oli suomalainen opettaja, seminaarin johtaja ja valtiopäivämies.


title: Fredrik Sundwall

text: Sundwallin vanhemmat olivat professori Johan Mattias Sundwall ja Johanna Wilhelmina Aejmaleus. Hän valmistui filosofian kandidaatiksi 1868 ja tuli Uudenkaarlepyyn seminaariin uskonnon ja kasvatusopin lehtoriksi 1880. Seminaarin johtajaksi Tammisaareen hän siirtyi 1886. Valtiollisista syistä hänet kuitenkin pakotettiin eroamaan toimestaan 1903, minkä jälkeen hän toimi uskonnon opettajana Helsingissä. Sundwallia pidettiin vakaumuksellisena ja etevänä opettajana. Hän laati useita oppikirjoja, kuten "Biblisk historia till folkskolans tjänst" (1893), joka suomennettiin ja käännettiin lapin kielelle. Hän myös toimitti aikakauslehteä "Tidskrift för folkskolan" ja oli kaikkien 1886-1918 pidettyjen kirkolliskokousten jäsen. Hän kuului lisäksi moniin eri komiteoihin ja toimi valtiopäivillä porvariston jäsenenä ja ruotsalaisen puolueen edustajana 1885 sekä 1891-1906 eräitä valtiopäiviä lukuun ottamatta.


title: Fredrik Sundwall

text: Sundwallin puoliso vuodesta 1876 oli Fanny Augusta Sjöman (k. 1936), jääkärieverstiluutnantti Herman Sundwall oli heidän poikansa.


title: Ana Tijoux

text: Ana Tijoux (oik. Ana María Merino Tijoux, s. 12. kesäkuuta 1977 Lille, Ranska) on chilenranskalainen rap- ja hip hop -muusikko.


title: Ana Tijoux

text: Tijoux syntyi vuonna 1977 chileläisille vanhemmille, jotka olivat paossa Augusto Pinochetin hirmuvaltaa Ranskassa. Perhe palasi Chileen vuonna 1990. 1990-luvun lopulla Tijoux perusti Makiza-nimisen yhtyeen, mutta jätti myöhemmin yhtyeen. Tijoux’n läpimurto oli omaelämäkerrallinen albumi "1977", joka oli vuoden 2010 Grammy-palkintoehdokkaana kategoriassa "Best Latin Rock, Alternative Or Urban Album".


title: Arpi (täsmennyssivu)

text: Arpi voi viitata seuraaviin asioihin:


title: Daniel Lowey

text: Daniel McDonald Lowey (28. lokakuuta 1878 Ramsey – 1951 Liverpool) oli brittiläinen köydenvetäjä ja olympiamitalisti. Hän oli mukana Liverpoolin poliisin joukkueessa, joka sai hopeaa Lontoon olympialaisissa 1908.


title: Tallqvist

text: Tallqvist on muun muassa seuraavien henkilöiden sukunimi:


title: Lindeman

text: Lindeman on seuraavien henkilöiden sukunimi:


title: Jakov Tschernischeff

text: Jakov Logginovitš Tschernischeff (, "Tšernyšev"; 28. lokakuuta 1826 Rostov, Venäjän keisarikunta – 21. kesäkuuta 1906 Helsinki) oli Helsingissä vaikuttanut venäläissyntyinen suomalainen kauppias, kiinteistöpohatta ja rakennusurakoitsija sekä todellinen valtioneuvos.


title: Jakov Tschernischeff

text: Tschernischeffin isä Loggin Tschernischeff oli maalari ja lasimestari, joka muutti Venäjältä Helsinkiin 1830-luvun lopulla ja työskenteli muun muassa rakennusurakoitsija Feodor Kiseleffin vuokratyöntekijänä. Jakov Tschernischeff aloitti ilmeisesti isänsä apulaisena ja työskenteli sen jälkeen 1850–1857 kauppias ja rakennusurakoitsija Petter Fedojeseffin kirjanpitäjänä ja työnjohtajana tämän urakoimalla korjaustyömaalla Viaporin linnoituksessa. Vuonna 1858 hän sai Suomen kansalaisuuden sekä porvarinoikeudet Helsingissä ja perusti ruokakaupan. Kauppa toimi hänen talossaan Kruununhaassa osoitteessa Kirkkokatu 5. Kymmenisen vuotta myöhemmin Tschernischeff luopui kaupastaan ja keskittyi rakennusurakointiin sekä erilaisiin kiinteistöbisneksiin. Hän muun muassa hoiti kiinteistöjen vuokrausta kuolinpesien laskuun.


title: Jakov Tschernischeff

text: Tschernischeff urakoi muun muassa Uspenskin katedraalin ja Aleksanterin teatterin rakennustyöt ja toimi myös mainitun katedraalin isännöitsijänä 1868–1871 sekä uudelleen vuodesta 1897 kuolemaansa asti. Hän osti omistukseensa useita tunnettuja taloja Helsingissä, muun muassa Kaivopuistossa sijaitsevan Kalliolinnan huvilan vuonna 1871 ja Kauppatorin laidalla sijainneen kauppias Heidenstrauchin talon vuonna 1883. Jälkimmäisen hän muutti vuokrataloksi ja teetti rakennuksen julkisivuun merkittäviä muutoksia, joiden myötä se muuttui uusbarokkityyliseksi. Muutostöitä arvosteltiin ajan lehdistössä mauttomina. Nykyään toisennäköiseksi muutetussa rakennuksessa toimii Ruotsin suurlähetystö.


title: Jakov Tschernischeff

text: Tschernischeff sai vuonna 1868 kauppaneuvoksen, 1891 valtioneuvoksen ja 1905 todellisen valtioneuvoksen arvonimen. Kahta jälkimmäistä kunnianosoitusta ei saanut kukaan muu suomenvenäläinen, joten Tschernischeffin voidaan sanoa olleen Helsingin venäläisväestön arvostetuin kansalainen. Hän oli myös useiden ritarikuntien jäsen ja hänellä oli hyvät suhteet kenraalikuvernööri Nikolai Bobrikoviin. Tschernischeff oli Helsingin ortodoksisen seurakunnan merkittävä vaikuttaja ja avokätinen tukija. Vuonna 1905 valmistunut seurakunnan talo Liisankadulla rakennettiin lähes kokonaan hänen lahjoittamillaan varoilla. Hänen kunniakseen talon kotikirkko pyhitettiin apostoli Jaakobille ja hänen vaimonsa mukaan suurmarttyyri Katariinalle.


title: Jakov Tschernischeff

text: Tschernischeff oli kahdesti naimisissa, mutta molemmat liitot olivat lapsettomia.


title: Iris Tanner

text: Iris Vera Tanner (20. marraskuuta 1906 Eastbourne – 1971 Hailsham) oli brittiläinen uimari ja olympiamitalisti.


title: Iris Tanner

text: Tanner osallistui olympialaisiin ensimmäistä kertaa 17-vuotiaana Pariisissa 1924. Hän sijoittui tuolloin 100 metrin vapaauinnissa viidenneksi ja pääsi 400 metrin matkalla välieriin saakka. Tanner myös ui maansa hopeaa voittaneessa 4 × 100 metrin vapaauintiviestijoukkueessa. Amsterdamin olympialaisissa 1928 hän oli 400 metrillä kuudes, mutta putosi välierissä 100 metrillä. Tanner sai kisoissa toista kertaa peräkkäin viestin hopeaa.


title: Nils Hagman

text: Nils Holger Aatos Hagman (1. heinäkuuta 1924 Viipuri – 18. marraskuuta 2014 Helsinki) oli suomalainen monipuolinen urheilija ja urheilujärjestömies.


title: Nils Hagman

text: Nils ”Nisse” Hagman kilpaili palloilulajeissa ja yleisurheilussa. Ensimmäisen Suomen-mestaruutensa Hagman voitti poikien viestissä 1939. Miesten 4 × 100 metrin Suomen-mestaruutta Hagman oli voittamassa 1946 ja 1949 Viipurin Urheilijoissa. Sata metriä Hagman juoksi parhaimmillaan tasan 11 sekunnissa.


title: Nils Hagman

text: Käsipalloa Hagman pelasi mestaruussarjassa Hukkien joukkueessa, pesäpallossa hän pelasi yhden Itä–Länsi-ottelun ja yhden PPL–TUL-ottelun. Koripallossa hän voitti Suomen-mestaruuden 1944 ja 1945 Kiri-Veikkojen joukkueessa.


title: Nils Hagman

text: Hagman toimi myös pesäpallo- ja yleisurheiluvalmentajana. Hän on Puna-Mustien kunniapuheenjohtaja. Seuran puheenjohtajana hän toimi 1949–1950 ja 1956–1963.


title: Nils Hagman

text: Viipurin Urheilijoiden puheenjohtajuuden lisäksi Nisse Hagman osallistui näkyvästi yleisurheilun valtakunnallisen järjestön SUL:n toimintaan. Hän toimi Suomen Urheiluliiton varapuheenjohtajana ja kilpailuvaliokunnan puheenjohtajana osallistuessaan vuonna 1980 kilpaan SUL:n puheenjohtajuudesta, joka päättyi hieman yllättäen pankinjohtaja Pertti Eräkareen valintaan.


title: Nils Hagman

text: Vuonna 2011 Nils Hagman palkittiin Pro Urheilu -mitalilla pitkästä urastaan niin urheilijana, urheilujohtajana kuin urheiluvaikuttajana.


title: Nils Hagman

text: Hagmanin vaimo Eva on voittanut Suurkisojen pesäpallomestaruuden ja poika Matti sekä pojanpoika Niklas ovat menestyneet jääkiekkoilijoina. Tytär Riitta oli 1970-luvun parhaita suomalaisia 400 metrin juoksijoita.


title: Kotovo

text: Kotovo () on taajama ja maalaiskunta Novgorodin alueen Okulovkan piirissä Venäjällä. Se sijaitsee Peretnajoen rannalla 19 kilometriä Okulovkasta koilliseen. Kunnan pinta-ala on 185,49 neliökilometriä. Taajamassa on 1500 ja kunnassa 2300 asukasta (vuonna 2009).


title: Kotovo

text: Kotovon kunta rajoittuu lännessä Borovjonkan ja etelässä Kulotinon kuntiin sekä idässä Borovitšin ja pohjoisessa Ljubytinon piireihin. Pinta-alasta 74,8 % on metsää ja 14,6 % maatalousmaata.


title: Kotovo

text: Kunta on muodostettu vuonna 2005 entisistä Toporokin ja Peretjonkan kyläneuvostoalueista. Keskustaajaman lisäksi siihen kuuluu Toporokin taajama sekä 9 kylää: Gorbatšovo, Katašino, Krenitšno, Peretjonka-1, Peretejoka-2, Petrovo, Terebljany-1, Terebljany-2 ja Velikuša. Lähes kaksi kolmasosaa kuntalaisista asuu Kotovossa. Toinen suurempi asutuskekus on lähes 700 asukkaan Toporok.


title: Kotovo

text: Kotovosta on linja-autoyhteys Okulovkaan. Taajaman kautta kulkee myös vuonna 1941 rakennettu Okulovkan ja Neboltšin välinen yhdysrata. Työvoimasta 28 % käy töissä kunnan ulkopuolella (vuonna 2009). Omassa kunnassa työskentelevistä lähes kolme neljäsosaa on valtionhallinnon palveluksessa. Kotovossa on varuskunta ja Toporokissa vankisiirtola. Lisäksi toimii huonekaluja valmistava osuuskunta.


title: Kotovo

text: Kotovon palveluja ovat keskikoulu, varuskunnan kerhotalo, kirjasto ja poliklinikka. Nähtävyyksiin kuuluvat Velikušan lähellä sijaitsevat keskiaikaiset kumpuhaudat, 1800-luvulla rakennetut Petrovon kirkot sekä runoilija Aleksandr Kovalenkovin kotitalo Peretjonka-1:ssä.


title: Koisayökkönen

text: Koisayökkönen ("Schrankia costaestrigalis") on pienikokoinen yökkösiin lukeutuva perhoslaji.


title: Koisayökkönen

text: Etusiipien pohjaväri on kellanharmaa. Siiven kärkiosa on harmaanruskea ja etureunassa on siiven keskivaiheilla laaja, kolmionmuotoinen ja tumma varjostuma. Lisäksi siiven keskiosassa on musta, pitkänomainen laikku. Sisempi ja ulompi poikkiviiru erottuvat tummina ja etenkin sisempi poikkiviiru on terävästi mutkitteleva. Osa yksilöistä on kuvioinniltaan varsin himmeitä. Takasiivet ovat vaaleanharmaat ja niissä on tumma keskitäplä. Huulirihmat ovat pitkät ja muodostavat perhosen pään etuosaan kärsämäisen ulokkeen. Siipiväli 18–21 mm.


title: Koisayökkönen

text: Koisayökköstä tavataan koko Euroopassa pohjoisimpia osia lukuun ottamatta. Idässä levinneisyys ulottuu Syyriaan ja Kaukasukselle. Lajia tavataan myös Kanarian saarilla ja Madeiralla. Suomessa lajia tavataan jokseenkin yleisenä Kokkola-Ilomantsi-linjan eteläpuolella. Perhoset lentävät heinäkuun alkupuolelta syyskuun lopulle, luultavasti kahtena limittäisenä sukupolvena. Lennon huippu on heinä-elokuun vaihteessa.


title: Koisayökkönen

text: Perhonen elää harvalukuisena valoisissa, kosteapohjaisissa metsissä ja niiden reunuksilla sekä pensaikkoisilla niityillä. Ne lentävät öisin ja tulevat sekä valolle että syötille. Toukkavaiheet tunnetaan erittäin huonosti. Talvehtiminen tapahtunee pienenä toukkana ja kotelo on yhteensidottujen lehtien välissä.


title: Koisayökkönen

text: Koisayökkönen on tulokaslaji, jota on tavattu Suomesta vasta 1920-luvulta lähtien. Saattaa kuitenkin olla että perhosen pieni koko ja harvalukuisuus ovat voineet vaikuttaa melko myöhäiseen löytymiseen.


title: Koisayökkönen

text: Toukan ravintokasveiksi mainitaan kanerva ("Calluna vulgaris"), ajuruohot ("Thymus") sekä maitikat ("Melampyrum").


title: Jackpot – 101 Eppu-klassikkoa 1978–2009

text: Jackpot – 101 Eppu-klassikkoa 1978–2009 on suomirockyhtye Eppu Normaalin kokoelmaboksi, joka julkaistiin 2009.


title: Jackpot – 101 Eppu-klassikkoa 1978–2009

text: Julkaisu sisältää yhteensä kuusi CD-levyä, ja yhteensä 101 kappaletta. Se seuraa yhtyeen uraa kronologisesti ensialbumi "Aknepopista" (1978) lähtien kesällä 2009 nauhoitettuihin livekappaleisiin. Lisäksi julkaisu sisältää 30-sivuisen lehden, joka koostuu Poko Rekordsin perustaja Epe Heleniuksen esipuheesta ja valokuvista sekä yhtyeen jäsenien kirjoituksista, jotka valottavat kappaleiden taustoja.


title: Jackpot – 101 Eppu-klassikkoa 1978–2009

text: Albumi ylsi Suomen virallisen listan sijalle 14.


title: Luettelo raffinoimattomista makeutusaineista

text: Tämä luettelo raffinoimattomista makeutusaineista sisältää luonnolliset, raffinoimattomat tai vain vähäisissä määrin prosessoidut makeutusaineet.


text: Makeutusaineet valmistetaan yleensä kasvin hedelmistä tai maitiaisnesteestä, mutta mitä tahansa kasvin osaa voidaan hyödyntää makeutusaineen valmistuksessa. Jotkin makeutusaineet valmistetaan tärkkelyksestä entsyymien avulla.


text: Joidenkin kasvien maitiaisnesteestä valmistetaan yleensä joko kuivaamalla tai keittämällä makeutusainetta.Joidenkin kasvien juurista uutettua mehua voidaan käyttää makeutusaineiden valmistamisessa


title: Yu Darvish

text: Yu Darvish (, s. 16. elokuuta 1986) on japanilainen baseballpelaaja, joka toimii tällä hetkellä Texas Rangersin aloitussyöttäjänä Major League Baseballissa. Japanissa Darvish pelasi Hokkaido Nippon-Ham Fightersissa vuosina 2005–2011. Hän edusti Japania Pekingin kesäolympialaisissa 2008 sekä 2009 World Baseball Classic -turnauksessa. Useat tahot pitävät Darvishta Japanin parhaana syöttäjänä.


title: Yu Darvish

text: Darvish pelasi ensimmäisen ottelunsa Major Leaguessa 9. huhtikuuta 2012 Seattle Marinersia vastaan. Hän pelasi yhteensä 5 2/3 erää, sallien kahdeksan osumaa, viisi juoksua ja neljä vapaataivalta. Hän poltti yhteensä viisi pelaajaa kotipesälle. Kun Alexi Ogando vaihdettiin syöttäjäksi kuudennessa erässä, yleisö nousi seisoen taputtamaan Darvishille. Texas Ranger voitti ottelun lopulta 11-5. Darvish valittiin huhtikuussa kuukauden tulokkaaksi voitettuaan neljä ensimmäistä otteluaan häviämättä yhtään. Hän myös oli tuolloin American Leaguen kuudenneksi paras syöttäjä ERA -syöttötilastoissa tuloksella 2.18 sekä viidenneksi eniten polttanut syöttäjä 33 poltolla. 5. toukokuuta Darvish hävisi ensimmäisen ottelunsa Cleveland Indiansia vastaan tuloksella 4–2.


title: Yu Darvish

text: Heinäkuussa 2012 Darvish valittiin yleisöäänestyksessä Major Leaguen All-Star -otteluun. Hän ei kuitenkaan päässyt syöttämään ottelussa, joka päättyi 8–0 American Leaguen tappioksi. Darvish valittiin otteluun jälleen vuonna 2013, mutta joutui jättäytymään siitä pois selkävaivojen takia. Vuonna 2014 Darvish pääsi ensimmäisen kerran syöttämään All-Star ottelussa ja poltti kaikki kolme kohtaamaansa lyöjää.


title: Steve Bernier

text: Steve Bernier (s. 31. maaliskuuta 1985 Quebec, Quebec, Kanada) on kanadalainen jääkiekkoilija, joka pelaa vasempana laitahyökkääjänä. Tällä hetkellä hän edustaa NHL-joukkue New York Islandersia. Hän on pelannut aiemmin New Jersey Devilsissä, Florida Panthersissa, Vancouver Canucksissa, Buffalo Sabresissa ja San Jose Sharksissa, joka varasi hänet NHL:ään numerolla 16 .


title: Steve Bernier

text: Bernier pelasi pitkän junioriuransa aikana neljä vuotta Moncton Wildcatsissa. Hänet nimettiin kaudella 2001–2002 QMJHL:n all stars -kenttään. Kaudella 2002–2003 hän teki 49 maalia ja yhteensä 101 pistettä. Hänet nimettiin toiseen all stars -kenttään.


title: Steve Bernier

text: Vuoden 2003 NHL:n varaustilaisuudessa San Jose Sharks vaihtoi varausvuoronsa 66 ja 107 kuudenteentoista varaukseen. Bernier varattiin tuolla varausvuorolla. Bernier pelasi Monctonissa vielä kaksi vuotta varauksensa jälkeen. Hän sai nimensä vielä kerran toiseen all stars -kenttään kaudella 2003–2004. Hän pelasi vuonna 2004 GMJHL:n pudotuspeleissä 20 ottelua ja sai 17 (7+10) pistettä. Wildcats kuitenkin tiputettiin finaalissa viidessä pelissä. Hänen neljännen ja viimeisen juniorikautensa 2004–2005 aikana hän sai 68 peliä ja 71 pistettä. Hän istui jäähyllä myös 114 minuuttia. Sen kauden jälkeen Sharks allekirjoitti Bernierin kanssa kolmen vuoden tulokassopimuksen.


title: Steve Bernier

text: Bernier pelasi ensimmäisen kautensa ammattilaisena NHL-joukkue San Jose Sharksissa ja sen farmijoukkue Cleveland Baronsissa. Hän teki menestyksekkäällä ensimmäisellä kaudellaan 39 ottelussa 27 (14+13) pistettä. Hän teki ensimmäisen NHL-maalinsa 12. marraskuuta 2005 Dallas Starsia vastaan. Pudotuspeleissä hän pääsi kentälle 11 pelissä ja teki yhden maalin ja syötti viisi. San Jose putosi toisella kierroksella.


title: Steve Bernier

text: Kauden puolivälissä Bernier lähetettiin AHL:ään Phoenixille kärsityn 8–0-tappion jälkeen. Bernier kuitenkin mursi varpaansa ja häneltä jäi kuukauden verran pelejä väliin. Parantumisensa jälkeen hän pelasi 10 peliä Worcester Sharksissa (San Josen uusi farmijoukkue). Hän sai niissä pisteitä 7 (3+4). Hän pääsi pelaamaan NHL:ssä vielä helmikuussa 2007.


title: Steve Bernier

text: Helmikuun 26. oli kauden 2007–2008 vaihtojen takaraja. Bernier ja ensimmäisen kierroksen varaus lähetettiin silloin Buffalo Sabresiin ja vaihdossa Sharks sai tilalle Brian Campbellin ja seitsemännen kierroksen varausvuoron. Hän pelasi jo seuraavana päivänä ensimmäisen pelinsä Sabresissa. Hänen kaksi ensimmäistä laukaustaan Buffalon paidassa menivät maaliin.


title: Steve Bernier

text: Koska Bernieristä tuli kauden lopussa rajoitetusti vapaa pelaaja, hänet kaupattiin Vancouver Canucksiin vuoden 2010 toista varausta vastaan. Vaikka Bernier oli itse yllättynyt kaupasta, hän ilmaisi hyväksymisensä Vancoveriin siirtymisestä. Neljä päivää myöhemmin hän sai St. Louis Bluesilta vuoden ja 2,5 miljoonan dollarin tarjouksen, johon Vancouver kuitenkin vastasi nopeasti. Ensimmäisellä kaudellaan Vancouverissa hän loukkasi vasemman olkapäänsä. Hän oli kuitenkin vain hetken sivussa. 14. toukokuuta 2009 Bernier teki kahden vuoden ja neljän miljoonan dollarin jatkosopimuksen.


title: Steve Bernier

text: Kauteen 2009–2010 valmistautuessa Bernierin ilmoitettiin harjoitusleirin aikana olevan 6,8 kiloa kevyempi.


title: Steve Bernier

text: 25. kesäkuuta 2010 NHL:n varaustilaisuudessa Bernier kaupattiin Florida Panthersiin yhdessä Michael Grabnerin ja ensimmäisen kierroksen varauksen 25 kanssa Keith Ballardiin ja Victor Oreskovichiin. Marraskuussa 2010 hän menetti kahdeksan peliä silmävamman takia. Myöhemmin kaudella hänelle oli asetettu poikkeuslupia, mutta ne jäivät käyttämättä. Häneltä jäi pelaamatta myös kauden kaksi viimeistä peliä olkapäävamman takia. Hän sai lopulta kauden 2010–2011 aikana 68 ottelussa 15 pistettä (5 maalia ja 10 syöttöä).


title: Steve Bernier

text: Bernieristä tuli kauden jälkeen vapaa pelaaja, koska Florida päätti tarjouskilpailussa olla tekemättä sopimusta hänen kanssaan. Hänellä ei ollut sopimusta mihinkään seuraan, mutta New Jersey Devils kutsui hänet harjoitusleirilleen syyskuussa 2011. Devils tarjosi hänelle kaksisuuntaista sopimusta, mutta se laski kuukauden sisällä. Hän teki lopulta sopimuksen Devilsin farmiseura Albany Devilsin kanssa. Bernier allekirjoitti myöhemmin kaksisuuntaisen sopimuksen Devilsin kanssa.


title: Steve Bernier

text: Vuoden 2012 Stanley Cup -finaaleiden kuudennessa pelissä Bernier otti viiden minuutin rangaistuksen taklatessaan takaapäin Los Angeles Kingsin puolustaja Rod Scuderia ensimmäisen erän puolivälissä. Kings teki ylivoimansa aikana kolme maalia, joilla se johti toisen erän jälkeen. Kings voitti ottelun numeroin 6–1 ja voitti samalla myös ensimmäisen Stanley Cupinsa.


title: Steve Bernier

text: Bernier pelasi ensimmäisen kerran maajoukkueessa 2001 alle 17-vuotiaiden MM-kisoissa. Hän sai kuusi pistettä kuudessa ottelussa. Quebec ei saanut mitalia.


title: Steve Bernier

text: Hän kilpaili vuonna 2002 alle 18-vuotiaiden MM-kisoissa Slovakiassa Kanadan joukkueessa. He voittivat kultaa. Vuonna 2003 hän pelasi Venäjällä jälleen alle 18-vuotiaiden MM-kisoissa. Kanada voitti jälleen kultaa. Hän sai kahdeksan pistettä seitsemässä pelissä.


title: Fox (televisiokanava Suomessa)

text: FOX eli Fox Networks Group Oy on Suomessa toimiva mainosrahoitteinen televisiokanava, joka korvasi SuomiTV:n 16. huhtikuuta 2012. Sen omistaa Fox Networks Group Oy.


title: Fox (televisiokanava Suomessa)

text: FIC Nordic osti talousvaikeuksiin ajautuneen SuomiTV:n tammikuussa 2012 laajentaakseen toimintaansa yleensä Pohjoismaissa. Samalla Suomen Foxista tuli maksutelevisiokanaviin keskittyneen yhtiön ensimmäinen ilmaiskanava. FOX aloitti lähetykset 16. huhtikuuta 2012 kanavalla 12.


title: Fox (televisiokanava Suomessa)

text: FOX siirtyi kanavanippuun C 13. tammikuuta 2015, ja tämän vuoksi FOX ei enää näy Pohjois-Suomen antennitalouksissa.


title: Fox (televisiokanava Suomessa)

text: Kanavan toimiluvan mukaan ohjelmistossa on oltava suomenkielistä sisältöä ja uutiset. Jo SuomiTV:nkin ohjelmistoon kuuluneiden uutisten ja raviohjelmien lähetykset jatkuivat nimenvaihdoksen jälkeen, minkä lisäksi yhtiö lupasi lisätä suomenkielistä tuotantoa. Kanavan tarjonta painottuu yhtiön linjauksen mukaan viihde-, asia- ja elämäntapaohjelmiin. Nimenmuutoksen myötä ohjelma-aika piteni seitsemästä tunnista 12 tuntiin.


title: Fox (televisiokanava Suomessa)

text:
Ohjelmistoon sisältyvät muun muassa seuraavat suomalaissarjat:Ohjelmistoon sisältyvät muun muassa seuraavat amerikkalaissarjat:
Ohjelmistosta poistuneet ohjelmat:


title: Mark Lenzi

text: Mark Edward Lenzi (4. heinäkuuta 1968 Huntsville, Alabama – 9. huhtikuuta 2012 Greenville, Pohjois-Carolina) oli yhdysvaltalainen uimahyppääjä, olympiavoittaja ja Pan-Amerikan kisojen voittaja.


title: Mark Lenzi

text: Lenzi voitti kolmen metrin ponnahduslaudalla olympiakultaa Barcelonassa 1992. Atlantassa 1996 hän saavutti saman tapahtuman pronssia. Tätä ennen hän oli voittanut vuonna 1991 MM-hopeaa ja Pan-Amerikan kisojen mestaruuden yhden metrin ponnahduslaudalla. Ennen uimahyppääjäksi ryhtymistään Lenzi kilpaili painissa.


title: Mark Lenzi

text: Lenzi kuoli 43 vuoden ikäisenä 9. huhtikuuta 2012.


title: The Marine 2

text: The Marine 2 on vuonna 2009 suoraan DVD:lle julkaistu yhdysvaltalainen toimintaelokuva, jonka ohjasi Roel Reiné. Pääosassa esiintyy Ted DiBiase Jr.


title: The Marine 2

text: Merijalkaväen kersantti Joe Linwood pääse viettämään lomaa ja matkaa hänen vaimonsa kanssa tämän työtehtävän myötä saarelle, jossa he osallistuvat VIP-juhliin. Terroristit hyökkäävät tilaisuuteen ja vievät mukanaan useita panttivankeja mukaan lukien Linwoodin vaimon. Linwood päättää pelastaa vaimonsa ja panttivangit terroristeilta ilman apuvoimia.


title: Bone Voyage Recordings

text: Bone Voyage Recordings on suomalaisen rockyhtyeen 22-Pistepirkon perustama levy-yhtiö, joka aloitti toimintansa vuonna 2005.


title: Tommi Pulli

text: Tommi Pulli (s. 18. heinäkuuta 1992 Seinäjoki) on suomalainen pikaluistelija, joka edustaa Seinäjoen Urheilijoita. Häntä valmentaa Pirjo Lehtinen.


title: Tommi Pulli

text: Pulli pitää hallussaan 3 000 metrin ja 500+3 000+1 500+5 000 metrin Suomen ennätyksiä ja yhtä lukuun ottamatta 19-vuotiaiden poikien kaikki SE:t. Lisäksi hänen hallussaan on kotimaan ratojen Suomen ennätyksiä: yksi miesten, neljä 19-vuotiaiden, kolme 17-vuotiaiden ja kolme 15-vuotiaiden sarjassa.


title: Tommi Pulli

text: Pulli saavutti 1 000 metrillä juniorien MM-hopeaa helmikuussa 2011. Vuoden 2012 nuorten MM-kilpailuissa hän sijoittui 1 000 metrillä alun perin kolmanneksi, mutta nousi myöhemmin toiseksi venäläisvoittaja Pavel Kuližnikovin dopinghylkäyksen jälkeen. 500 metrillä ja 1 500 metrillä Pulli sijoittui neljänneksi. Juniorien maailmancupkaudella 2011–2012 Pulli oli yhteispisteissä kolmas sekä 500 että 1 000 metrillä.


title: Tommi Pulli

text: Aikuisten maailmancupissa Pulli nousi ensimmäisen kerran B-ryhmän palkintokorokkeelle Harbinissa 16. joulukuuta 2012 oltuaan 1 000 metrillä ryhmän toinen. 21. tammikuuta 2013 hän sijoittui B-ryhmän viidenneksi saaden kahdeksan maailmancup-pistettä. Tammikuussa 2014 Pulli valittiin Suomen joukkueeseen kilpailemaan Sotšin talviolympialaisissa. Hän oli kisoissa 1 000 metrillä 37:s.


title: Suomen heimo

text:
Suomen Heimo oli Akateemisen Karjala-Seuran vuosina 1923–1944 julkaisema aikakauslehti.
Lehti ajoi AKS:n poliittisia etuja ja kirjoittikin laajasti suomen kielen asemasta ja Suur-Suomi-aatteesta.
Lehden päätoimittajina toimivat maisteri Herman Stenberg 1923–1924, fil. tri Väinö Salminen 1924–1926, lääket. lis. Eino Einiö 1926–1927, ylioppilas Olavi Wanne 1927, lakit. kand. Rauno G. Kallia 1928–1929, maisteri Yrjö Vuorjoki 1929–1937, maisteri Antero Manninen 1937–1940, ekonomi Juha Laurila 1940 ja maisteri Vilho Helanen 1940–1944.


title: Antiikkinen kiekonheitto

text: Antiikkinen kiekonheitto on yleisurheilulaji, joka oli kahdesti nykyaikaisten kesäolympialaisten ohjelmassa. Lajissa kilpailtiin vain 1908 Lontoossa ja välikisoissa 1906 Ateenassa, eikä siihen ole sen koommin palattu.


title: Antiikkinen kiekonheitto

text: Lajin malli otettiin kiekonheittäjää esittävästä antiikin kreikkalaisesta Myronin veistoksesta "Diskobolos", joka ajoitetaan vuosille 460–450 eaa. Alkuperäistä veistosta ei ole enää olemassa, mutta useita jäljitelmiä on löydetty antiikin Rooman ajalta ja myöhemmin. Veistos esittää korokkeella kumarassa seisovaa miestä, joka kiertää vartaloaan ja pitelee kiekkoa taakse ojennetussa kädessään. Toinen käsi on heittokäden puoleisella polvella ja toinen jalka ojennettuna taakse. Vuosien 1906 ja 1908 olympialaisten kilpailuissa heitto piti suorittaa tästä asennosta ilman vauhtia, mutta yliastuminen oli sallittua. Tutkijoiden mukaan antiikin kreikkalaiset eivät kuitenkaan heittäneet kiekkoa näin hankalalla tavalla tai edes jalustalta, vaan enemmän nykykiekonheiton tyylisesti tasamaalla pyörähtäen.


title: Antiikkinen kiekonheitto

text: Suomea edustanut Verner Järvinen voitti kultamitalin vuoden 1906 kilpailussa ensimmäistä kertaa lajia kokeillessaan ja pronssia vuoden 1908 kilpailussa.


title: Arturo Antonio Szymanski Ramírez

text: Arturo Antonio Szymanski Ramírez (17. tammikuuta 1922 – 29. toukokuuta 2018) oli meksikolainen roomalaiskatolinen arkkipiispa. Hänet vihittiin papiksi 22. maaliskuuta 1947 ja nimitettiin San Andrés Tuxtlan hiippakunnan koadjuuttoripiispaksi sekä Cerasuksen titulaaripiispaksi 20. huhtikuuta 1960. Piispaksi vihkiminen seurasi 21. kesäkuuta. Pääkonsekraattorina toimi Ernesto Corripio y Ahumada, jota avustivat Fidel Cortés Pérez ja Estanislao Alcaraz y Figueroa.


title: Arturo Antonio Szymanski Ramírez

text: 21. maaliskuuta 1965 Szymanski Ramírezista tuli San Andrés Tuxtlan piispa. 13. elokuuta 1968 hänet nimitettiin Tampicon ja 27. tammikuuta 1987 San Luis Potosín piispaksi; 5. marraskuuta 1988 hänet nimitettiin San Luis Potosín arkkipiispaksi. Hän jäi eläkkeelle 20. tammikuuta 1999.


title: Arturo Antonio Szymanski Ramírez

text: Szymanski Ramírez osallistui Vatikaanin toiseen kirkolliskokoukseen.


title: San Ignacio Miní

text: San Ignacio Miní oli jesuiittojen perustama lähetysasema nykyisen Argentiinan alueella. Se muodostaa neljän muun lähetysaseman kanssa maailmanperintökohteen Jesuiittojen guaranilähetysasemat.


title: San Ignacio Miní

text: San Ignacio Miní perustettiin alkujaan Guayrán alueelle nykyiseen Brasiliaan. Se oli yksi noin 30 lähetysasemasta, jotka jesuiitat perustivat guaranien käännyttämiseksi kristinuskoon. "Bandeirantesien" hyökättyä asemalle 1631 jesuiitat joutuivat siirtämään sen sijaintia. He lähtivät etelään ja rakensivat muutamia väliaikaisia keskuksia, kunnes perustivat 1696 sen nykyiseen paikkaansa.


title: San Ignacio Miní

text: San Ignacio Miní oli huipussaan 1733, jolloin siellä asui 4 500 asukasta. 1750-luvun guaranisotien ja vuoden 1767 jesuiittojen karkotuksen jälkeen asema hylättiin. Rauniot löydettiin 1897, ja ne kunnostettiin 1940–1948. San Ignacio Miní valittiin 1984 kolmen muun argentiinalaisen lähetysaseman kanssa Unescon maailmanperintöluettelon laajennuskohteeksi.


title: San Ignacio Miní

text: San Ignacio Minín lähetysaseman rauniot sijaitsevat Misionesin maakunnassa San Ignacion kylän koillisosassa. Varsinaista lähetysasemaa ympäröi guaranien yksihuoneisia asuintaloja, joissa jokaisessa asui yksi perhe. Keskellä aluetta on suuri aukio, jonka eteläreunalla on Pyhän Ignatiuksen kirkko. Sen suunnitteli italialainen arkkitehti Brazanelli. Sen katto ja suurin osa sisätiloista ovat jo rapautuneet, mutta esimerkiksi sisäänkäyntiä reunustaa edelleen kaksi korkeata seinää. Vaikka rakennus on pahasti raunioitunut, niin joitakin yksityiskohtia on edelleen nähtävissä, kuten sisäänkäynnin sivuilla olevat pylväät ja sisätilojen guaranikäsityöläisten tekemät pintareliefit. Alueen kaikki rakennelmat tehtiin basaltista ja hiekkakivestä. Nykyään rauniot ovat punertavia, mutta alkujaan ne oli valkoisia.


title: José de Jesús Sahagún de la Parra

text: José de Jesús Sahagún de la Parra (s. 1. tammikuuta 1922) on meksikolainen roomalaiskatolinen piispa. Hänet vihittiin papiksi Zamoran hiippakuntaan 26. toukokuuta 1946 ja nimitettiin Tulan piispaksi 22. toukokuuta 1961. Piispaksi vihkiminen seurasi 8. syyskuuta. Pääkonsekraattorina toimi Luigi Raimondi, jota avustivat Luis Guízar y Barragán ja José Gabriel Anaya y Diez de Bonilla.


title: José de Jesús Sahagún de la Parra

text: Sahagún de la Parra sai 11. syyskuuta 1985 nimityksen Ciudad Lázaro Cárdenasin piispaksi, jona hän toimi, kunnes erosi tehtävistään 3. toukokuuta 1993.


title: José de Jesús Sahagún de la Parra

text: Sahagún de la Parra osallistui Vatikaanin toiseen kirkolliskokoukseen.


title: Maurit (kansa)

text: Maurit ovat etninen ryhmä, joiden pääosa elää Mauritaniassa, jossa he muodostavat noin 70 % väestöstä. Historiallisesti samaa nimitystä on käytetty myös esimerkiksi Marokon asukkaista. Nykyiset maurit jakaantuvat kahteen pääryhmään, bidaneihin eli valkoisiin- ja sudanilaisiin eli mustiin maureihin. Maurien pääosa puhuu äidinkielenään arabiaa ja pieni osa puhuu myös berberikieliä. Suurin osa maureista on muslimeja. Maureja asuu Mauritanian ulkopuolella myös esimerkiksi Malissa ja Länsi-Saharassa.


title: Maurit (kansa)

text: Nykyisten maurien esi-isien uskotaan tulleen nykyisille alueilleen 1000-luvulla berberitaustaisten Almoravidien laajentumisen yhteydessä. Heitä tuli alueelle myös myöhemmin useina aaltoina. Valkoisten maurien toinen alaryhmä, niin sanotut hassanit, olivat alkujaan alueelle 1400-luvulla tulleiden arabien jälkeläisiä. Toisen pääryhmän zawiyaoiden uskotaan syntyneen arabien ja berberien välisten sotien aikana 1600-luvulla. 1700- ja 1800-luvuilla maurit ottivat aktiivisesti osaa tuolloin kukoistaneeseen arabikumikauppaan. 1900-luvun alussa maurit joutuivat Ranskan siirtomaavallan alle. Mauritanian itsenäistyttyä maurien ja maan muiden pääasiassa mustien asukkaiden välit ovat olleet kireät. Ongelmia on tuottanut muun muassa maurien ajama arabisaatiokampanja muiden kansojen parissa.


title: Maurit (kansa)

text: Suurin osa maureista elää maaseudulla, jossa he harjoittavat paimentolaisuutta ja maanviljelyä. Viime aikoina monet ovat myös asettuneet kaupunkeihin. Perinteistä paimentolaisuutta harjoittavat kulkevat karjansa mukana eri vesipaikkojen ja laidunalueiden välillä. Maanviljelystä harjoitetaan sille sopivilla alueilla ja pääasiallisia viljakasveja ovat esimerkiksi maissi, hirsi ja vesimelonit. Varsinainen maanviljely on yleensä miesten työtä, kun taas naiset tekevät esimerkiksi kankaita. Sekä paimentolaisuuteen että maanviljelykseen ovat vaikuttaneet Sahelin kuivuudet, jotka ovat johtaneet monilla alueilla nälänhätään.


title: Maurit (kansa)

text: Maurit jakaantuvat useisiin eri klaaneihin, jotka voidaan edelleen jakaa erilaisiin alaryhmiin. Tapakulttuuri ja noudatetut säännöt vaihtelevat alaryhmittäin, ja alaryhmillä on myös omat siviili- ja uskonnolliset johtajansa. "Marabout" on nimitys pyhille miehille ja joitain sukuja pidetään erityisen pyhinä. Nämä suvut väittävät yleensä polveutuvansa eri tavoin profeetta Muhammedista. Miehet saattavat naida monia naisia kerrallaan, mutta yleensä mies eroaa edellisestä vaimostaan ennen uuden ottamista. Valkoiset maurit ovat perinteisesti olleet korkea-arvoisempia kuin mustat, mutta korkea-arvoinen musta mauri on ollut silti paremmassa asemassa kuin tavallinen valkoinen mauri.


title: Hotelli Otava

text: Hotelli Otava on Porissa sijaitseva arkkitehti C. J. von Heidekenin suunnittelema uusrenessanssityylinen rakennus. Vuonna 1857 valmistuneessa rakennuksessa toimi hotelli aina vuoteen 1985 saakka. Lopettaessaan Hotelli Otava oli Suomen vanhin yhtäjaksoisesti toiminnassa ollut hotelli-ravintola. Nykyään rakennus on toimistotiloina muun muassa Porin kaupungin käytössä.


title: Hotelli Otava

text: Hotelli Otava oli alun perin kaksikerroksinen. Majoitustilojen lisäksi toisessa kerroksessa oli salonki, joka muutettiin kaksi vuotta valmistumisensa jälkeen teatterisaliksi. Nykyisen ulkoasunsa rakennus sai vuonna 1891, kun se korotettiin arkkitehti Johan Erik Stenbergin suunnitelmien mukaisesti kolmikerroksiseksi. Silloin myös toisen kerroksen tilat saneerattiin hotellihuoneiksi. Vuonna 1908 valmistui jugendtyylinen laajennusosa, joka yhdisti päärakennuksen vieressä sijainneeseen puurakenteiseen ravintolaan.


title: Hotelli Otava

text: Vuonna 1872 Hotelli Otavassa tehtiin suomalaista teatterihistoriaa, kun suomenkielinen teatteri sai siellä alkunsa. Suomalaisen teatterin nimellä toimintansa aloittanut Kansallisteatteri piti kaikkien aikojen ensimmäisen näytäntönsä hotellin teatterisalissa 13. lokakuuta. Ruotsinkieleistä teatteritoimintaa hotellissa oli ollut jo 1850-luvulta alkaen.


title: Hotelli Otava

text: Jatkosodan aikana hotellissa asui Porin lentokenttää tukikohtanaan pitäneiden saksalaisten päällystö. Rauhan tultua hotellin tiloissa piti majaansa venäläisten valvontakomission upseereja. Vuonna 1966 Otavassa perustettiin Pori Jazz -festivaali. Hotelli toimi myös festivaalin alkuaikoina yhtenä sen esiintymispaikoista.


title: Hotelli Otava

text: Vuonna 1957 kiinteistö päätyi Porin Oluttehtaan omistukseen. Hotelli Otavan lopetettua toimintansa 28. helmikuuta 1985, purettiin vieressä sijainnut ravintola sekä sitä päärakennukseen yhdistänyt osa. Tilalle rakennettiin sisäänkäynti kellarikerroksessa sijainneeseen oluttehtaan edustusravintolaan.


title: Hotelli Otava

text: Porin kaupunki osti Otavan kiinteistön vuonna 1997 ja aloitti kolme vuotta myöhemmin mittavan peruskorjauksen, jonka tarkoituksena oli saattaa rakennus mahdollisimman lähelle alkuperäistä asuaan. Kolme miljoonaa euroa maksanut entisöinti valmistui vuonna 2006, ja sen jälkeen rakennus on ollut virastokäytössä.


title: Inarijärven hopea-aarre

text: Inarijärven hopea-aarre on vuonna 2003 Inarijärven etelärannalta "Nanguniemestä" löydetty myöhäisrautakautinen hopea-aarre. Kätkön löysi inarilainen kirjailija Seppo Saraspää, joka myöhemmin kuvasi löytöä kirjassaan "Miehiä kylmästä: tarinoita tunturin takaa" (2004).


title: Inarijärven hopea-aarre

text: Saraspää oli syyskuussa 2003 keräämässä poroilleen jäkälää Nanguniemen maastosta, kun hänen huomionsa kiinnittyi kalliolouhikossa makaavaan esineeseen. Metallisen punotun renkaan viereisessä kalliossa Saraspää huomasi pienen kolon. Tutkittuaan koloa tulitikun valossa, hän havaitsi siellä olevan jotakin. Saraspää jätti löydön koskemattomaksi ja ilmoitti siitä saamelaismuseo Siidaan.


title: Inarijärven hopea-aarre

text: Kun koloa tutkittiin myöhemmin, sieltä löydettiin kahden pienen kiven päälle aseteltuna kolme hopeista rengasta. Renkaiden ja kivien väliin oli laitettu tuohta. Yhdessä renkaassa oli kiinni kolme kirveenmuotoista riipusta. Hopea-aartella oli painoa yli kilo. Kaikki renkaat oli punottu hopeasta, niiden päissä oli litteäksi taotut leimoin koristellut levyt. Päätylevyissä oli koukkukiinnitys. Kaikki neljä olivat ehjiä, lukuun ottamatta ensimmäisenä löydettyä, jonka toinen kiinnityskoukku oli katkennut.


title: Inarijärven hopea-aarre

text: Ensimmäisenä löytynyt rengas on 51 cm pitkä ja painaa 308 grammaa. Se on punottu neljästä vartaasta, joista jokainen on tehty kolmesta hopealangasta. Pienin renkaista on tehty kahdeksasta vastaavanlaisesta kolmoiskierrevartaasta. Se on pituudeltaan n. 48 cm ja painaa 216 grammaa. Suurin rengas on valmistettu samalla tavalla kuin pieninkin. Sen pituus on n. 61,5 cm ja paino 380 grammaa.


title: Inarijärven hopea-aarre

text: Neljäs rengas eroaa kolmesta muusta sillä, että siihen on kiinnitetty kolme kirveenterän muotoista riipusta. Renkaalla on painoa n. 224 grammaa ja pituutta 53 cm. Se on valmistettu neljästä kaksoiskierrevartaasta. Kirvesriipusten ja renkaan välissä on ketjut, jotka on kiinnitetty renkaaseen ohuella hopealangalla. Riipukset on valmistettu ohuesta hopealevystä ja niissä on levyn toiselta puolelta meistattu pystysuora kohoviiva. Jokaisessa riipuksessa on erilaiset leimakuviot.


title: Inarijärven hopea-aarre

text: Nanguniemen renkaita vastaavia hopeisia kaularenkaita on löytynyt Skandinaviasta, Baltian alueelta ja Englannista. Aikaisempien löytöjen perusteella Inarin hopea-aarre pystyttiin helposti ajoittamaan myöhäiselle rautakaudelle eli 800–1300 jaa. Kätkössä olleesta tuohesta saatiin kuitenkin tehtyä tarkempi radiohiiliajoitus. Sen perusteella renkaat on kätketty vuosien 1160 ja 1280 välillä. Renkaissa olevista riipuksista on arveltu niiden olevan mahdollisesti Baltian tai Laatokan seuduilla valmistettuja.


title: Inarijärven hopea-aarre

text: Hopearenkaat ovat nykyään näytteillä Inarin Siida-museossa.


title: Rinnakkaisohjelma

text: Rinnakkaisohjelma oli Yleisradion toinen suomenkielinen radiokanava, joka perustettiin vuonna 1963 ULA-radiolähetysten markkinoimiseksi kuuntelijoille . Kanava perustettiin Yleisohjelman rinnalle. Aluksi monet ohjelmat kuitenkin lähetettiin samanaikaisesti sekä Yleis- että Rinnakkaisohjelmassa, ja vain ilta-aikaan Rinnakkaisohjelma tuotti erillistä ohjelmaa. Näin kanavat alkoivat profiloitua siten, että perinteinen radio-ohjelma jäi yleisohjelmaan, mutta rinnakkaisohjelman sisältö oli viihteellisempää. Siellä mm. soi kevyt musiikki ilman välijuontoja lähetetyissä äänilevykonserteissa nimellä Sävelradio.


title: Rinnakkaisohjelma

text: Kanavalla oli kerran kahdessa viikossa, 1980-luvulle asti ohjelmasiirtoketjun mittaustauko, joka aiheutti tunnin katkoksen lähetykseen. Mittaustauon aikana kanavalta kuului eritaajuisia siniaaltogeneraattorin ääniä.


title: Rinnakkaisohjelma

text: Vuonna 1985 Rinnakkaisohjelman nimeksi muutettiin "2-verkko" ja Yleisohjelman nimeksi "1-verkko". 2-verkko samoin kuin 1-verkkokin lakkautettiin vuonna 1990 Yleisradion suuressa kanavauudistuksessa, ja niiden tilalle tulivat Ylen Ykkönen, Radio Suomi ja Radiomafia.


title: Pertti Mäkinen

text: Pertti Kalervo Mäkinen (s. 16. syyskuuta 1952 Tyrvää) on suomalainen kuvanveistäjä. Hän on suunnittellut lukuisia julkisia teoksia sekä yksin että työryhmässä Ossi Somman ja Reijo Paavilaisen kanssa. Laviassa asuva Mäkinen tunnetaan erityisesti suunnittelemistaan rahoista. Hän on suunnitellut muun muassa nykyisin käytössä olevan Suomen yhden euron kolikon kansallisen puolen sekä lukuisia erikois- ja juhlarahoja. Yhden euron kolikossa kaksi laulujoutsenta lentää lavialaisen järvimaiseman yllä taustanaan Karhijärvi ja Lavijärvi. Mäkisen tunnetuimpiin veistoksiin lukeutuu mm. Lauri Viidan muistomerkki Betonimyllystä runon siivet, joka valmistui Tampereelle vuonna 1991.


title: Pertti Mäkinen

text: Mäkinen opiskeli ammattikoulun metallilinjalla vuosina 1966-1968. Valmistuttuaan hän työskenteli työkaluviilaajana viiden vuoden ajan. Kankaanpään taidekoulussa Mäkinen opiskeli vuosina 1976-1979. Uransa alkuvaiheessa hän teki grafiikkaa ja erityisesti puupiirroksia. Vuonna hän voitti 1978 Kankaanpään Mailan 20-vuotismitalikilpailun. Vuodesta 1980 lähtien hän toimi Kankaanpään taidekoulussa opettajana. Mäkisen ensimmäinen yksityisnäyttely oli Helsingissä vuonna 1979. Mäkinen on suunnitellut lukuisia markka- ja euromääräisiä juhla- ja erikoisrahoja sekä erilaisia mitaleita, useat niistä ovat kilpailuvoittoja. Mäkisen suunnittelema, 24.4.2003 liikkeelle laskettu Jääkiekon MM-juhlaraha on valittu kahdesti maailman kauneimmaksi kolikoksi vuosina 2003 ja 2005. Pertti Mäkinen ja Reijo Paavilainen voittivat Naganon talviolympialaisten lumiveistoskilpailun 1. palkinnon ja taiteellisimman teoksen palkinnon vuonna 1998.


title: Pertti Mäkinen

text: Rahojen suunnittelussa Mäkinen on todennut tasapainon olevan tärkeää, kolikon molempien puolien on täydennettävä toisiaan joko aiheen käsittelyn tai sommittelun kannalta. Toinen taiteilijalle tärkeä asia on symboliikka, esimerkiksi palkitussa vuoden 2003 Jääkiekon MM-kilpailujen juhlarahassa kolme mäntyä kuvaavat Helsinkiä, Turkua ja Tamperetta jotka toimivat kisapaikkoina. Albert Edelfeltin juhlarahan arvopuolella on tuoksuva kukka, joka viittaa Edelfeltin viehtymykseen naissukupuolta kohtaan. Kolikossa näkyvä viuhkan kulma viittaa 1800-luvun lopun Pariisin taide-elämään, josta Edelfelt sai paljon vaikutteita.


title: Pertti Mäkinen

text:
Juhlarahat
Erikoisrahat


title: Pertti Mäkinen

text: Pertti Mäkisen ura julkisen veistotaiteen parissa alkoi opiskeluaikana vuonna 1979, jolloin taidekoulun opettajana toiminut Ossi Somma pyysi Mäkistä osallistumaan Joensuussa järjestettyyn lasten leikkiveistoskilpailuun osana työryhmää. Ryhmä koostui Somman ja Mäkisen lisäksi Reijo Paavilaisesta, joka toimi myös Kankaanpään taidekoulun opettajana. Heidän ehdotuksensa Soluleikki toteutettiin kolmelle paikkakunnalle: Helsinkiin, Keravalle ja Joensuuhun. Kolmea eri ikäpolvea edustavasta taiteilijaryhmän työskentely osoittautui tuotteliaaksi, ja sittemmin he toteuttivat lukuisia julkisia teoksia eri paikkakunnille. Mäkisen ensimmäiset yksinään toteuttamat julkiset veistokset ovat vuonna 1986 Vammalan ammattikouluun valmistunut Aasta alkuun ja vuonna 1989 Euran yläasteelle toteutettu puureliefi Koulun kynnös. Kolmas työ, Lauri Viidan muistomerkki Betonimyllystä runon siivet lukeutuu Mäkisen keskeisimpiin julkisiin veistoksiin, se valmistui vuonna 1991 Tampereen Pispalanharjulle.


title: Hukat (urheiluseura)

text: Hukat oli viipurilaisten lähinnä Viipurin Palloseuran entisten jäsenten vuonna 1942 Helsingissä perustama urheiluseura. Hukat perustettiin jatkosodan aikana kun Viipurin Sudet siirtyivät takaisin vallattuun Viipuriin ja kun ei haluttu entisinä viipurilaisina siirtyä helsinkiläisiin seuroihin. Hukat pelasivat jalkapalloa, jääpalloa, pesäpalloa ja käsipalloa.


title: Hukat (urheiluseura)

text: Vuonna 1945 Puna-Mustien pesäpalloilijat siirtyivät pelaamaan Hukkien nimissä. Vuodet 1945, 1946 ja 1947 seura pelasi mestaruussarjassa. Vuonna 1949 pesäpalloilijat palasivat takaisin Puna-Mustiin, joka sai Hukkien Suomensarja paikan.


title: Hukat (urheiluseura)

text: Jääpallon SM-sarjassa Hukat pelasivat yhtäjaksoisesti 1945-1950, kunnes luopuivat sarjapaikastaan. Myös vuosien 1943 ja 1944 cup-muotoisissa mestaruuskilpailuissa Hukat olivat mukana. Vuonna 1945 Hukat hävisivät pronssiottelussa HIFK:lle 5-6 ja 1948 niin ikään pronssiottelussa Lappeenrannan Urheilu-Miehille 4-3. Nämä kaksi neljättä sijaa jäivät seuran parhaiksi sijoituksiksi. Talvesta 1950 tuli Haukkojen viimeinen kausi jääpallossa, sillä perinteikäs viipurilaisen jääpallon helsinkiläinen evakkoseura Sudet sai Haukkojen paikan syksyllä 1950.


title: Craig Thompson

text: Craig Thompson (21. syyskuuta 1975 Traverse City, Michigan,) on yhdysvaltalainen sarjakuvantekijä, joka tunnetaan sarjakuvaromaaneistaan "Blankets" (2003) ja "Habibi" (2011).


title: Craig Thompson

text: Thompson vietti lapsuutensa Wisconsinissa. Hän muutti 19-vuotiaana Pariisiin opiskelemaan taiteilija-apurahalla. Paluu ahdasmieliseksi koetulle kotiseudulle Yhdysvaltain raamattuvyöhykkeellä sai hänet myöhemmin tekemään "Blanketsin" (2003), jossa hän käsittelee asiaa. Sen kirjoittaminen kesti vuoden ja piirtäminen kolme vuotta. Lähes 600-sivuinen teos oli menestys. Thompsonin tyyliä, sivujen hallittua kokonaisuutta ja notkeaa viivaa, on verrattu Will Eisneriin.


title: Craig Thompson

text: 660-sivuinen "Habibi" (2011, suom. 2012) sai aiheensa islamista. Teoksen kirjoitustyö vei kaksi vuotta, piirtäminen neljä. Teos sijoittuu mielikuvitusmaa Wanatoliaan ja Thompson luonnehtii sitä fantasian ja politiikan välillä liikkuvaksi tarinaksi. Thompson sanoo nähneensä terrorismin piirteitä enemmän yhdysvaltalaisissa kristityissä kuin islamilaisissa.


title: Vankiluikerot

text: Vankiluikerot (Pholidichthyidae) on ahvenkaloihin kuuluva heimo. Heimon lajeja tavataan trooppisista vesistä Tyynestämerestä.


title: Vankiluikerot

text: Vankiluikeroiden heimoon kuuluu kaksi lajia, pikkuvankiluikero ("Pholidichthys angius") ja vankiluikero ("Pholidichthys leucotaenia"). Heimon lajien asema ahvenkalojen heimossa on epäselvä. Toisinaan ne sijoitetaan alalahkoon "Trachinoidei", toisinaan omaan alalahkoonsa "Pholidichthyoidei". Ruumiinrakenteeltaan vankiluikerot ovat pitkulaisia. Selkäevä on pitkä ja yhtynyt pyrstö- ja peräevään. Vatsaevät koostuvat heimon kaloilla yhdestä tai muutamasta ruodosta. Väritykseltään vankiluikerot ovat mustavalkoisen raidallisia ja varsinkin nuoret yksilöt muistuttavat myrkyllistä juovakorallimonnia ("Plotosus lineatus").


title: Vankiluikerot

text: Vankiluikerolajeja tavataan Tyynestämerestä Salomonsaarien ja Filippiinien alueilta.


title: Vankiluikerot

text: Toisinaan vankiluikeroita pidetään riutta-akvaarioissa.


title: Vilppulan kirkko

text: Vilppulan kirkko on vuonna 1900 valmistunut arkkitehti Georg Schreckin suunnittelema puinen päätytornillinen pitkäkirkko Mänttä-Vilppulan Vilppulassa. Kirkon ikkunoissa on vaikutteita gotiikasta ja kirkkosalin penkeissä jugendista, kirkkotekstiilit on suunnitellut taiteilija Tellervo Strömmer. Kirkkoa on korjattu 1914, 1929 ja 1954. Kirkon yhteydessä on Vilppulan hautausmaa. Kirkossa on tilaa noin 700 hengelle. Alttaritaulun "Vapahtaja palestiinalaisen vuoristomaiseman keskellä" on maalannut Pekka Halonen 1914, kuori-ikkunassa on lasimaalaus "Alfa ja Omega".


title: Mäntän kirkko

text: Mäntän kirkko on vuonna 1928 valmistunut arkkitehti W. G. Palmqvistin suunnittelema kivikirkko Mäntän keskustassa Mänttä-Vilppulan kaupungissa. Mäntän seurakunta erotettiin Vilppulasta vuonna 1921 ja kunta vuotta myöhemmin. Itsenäisen seurakunnan perustamisen yhtenä edellytyksenä oli G. A. Serlachius Oy:n päätös rakennuttaa ja lahjoittaa seurakunnalle oma kirkko. Niinpä yhtiö rakennutti kirkon omalla kustannuksellaan. Rakennukseen mahtuu noin 450 henkeä. Kirkko on pohjaratkaisultaan ristinmuotoinen ja se edustaa tyyliltään lähinnä pohjoismaista uusbarokkia. Kellotapulin korkeus on 37 metriä ja kirkkosalin kupoli on 13 metriä lattiatasosta.


title: Mäntän kirkko

text: Tornilliseen leveärunkoiseen pitkäkirkkoon liittyy matalampi monikulmainen kuori. Sivuilla on satulakattoiset kylkiäiset, joista toinen avautuu kirkkosaliin ja toisessa on seurakuntasali. Ulkoseiniltään vaaleanruskeaksi rapattu kirkko on rakennettu osaksi kivestä ja osaksi tiilestä. Tornin yläosa on mukailtu barokkimaisen kaartuvaksi. Kirkkosalia kattaa kookas ristiholvi.


title: Mäntän kirkko

text: Mäntän kirkon erityispiirre on runsas taiteen käyttö sisustuksessa. Alttaritaulun on maalannut Alvar Cawén. Taulu esittää Mariaa ja Jeesus-lasta lampaiden ympäröimänä. Se on paikallinen tulkinta jouluevankeliumista. Mallina on ollut mänttäläinen nainen istuu lapsi sylissään Joenniemen kartanon lampaiden ympäröimänä. Maalauksen värien pehmeät pohjasävyt on otettu luonnosta. Alttaritaulun sivuilla olevat lasimaalaukset ovat myös Alvar Cawénin työtä, kun taas urkuparven lasimaalauksen on tehnyt Eric O. W. Ehrsrtöm. Kirkko on museoviraston suojelukohde.


title: Mäntän kirkko

text: Hannes Autereen yhteensä 35 puuveistosta ovat kansanomaisia kristinuskon, kirkollisen elämän ja historian kuvauksia. Alttarikaiteen puureliefit kuvaavat Jeesuksen elämänvaiheita. Saarnatuolin aihepiiri esittää kirkollista elämää, jota Autere on höystänyt huumorilla. Raamatun tapahtumat ja sen henkilöhahmot ovat joidenkin veistosten aiheita. Neitsyt Maria Jeesus-lapsi sylissään, Pietari avaimineen sekä neljä evankelistaa ovat saaneet paikkansa saarnatuolin kaiteessa. Katoksen päällä on Ihmisen Poika käsissään Jumalan sanan kaksiteräinen miekka. Urkuparven kaiteen yhdeksän reliefiä kuvaavat Suomen kansan muinaista elämää ja työntekoa.


title: Henry Cecil Bovell

text: Henry Cecil Bovell (4. tammikuuta 1893 – 31. maaliskuuta 1963) oli Britannian kuninkaallisen laivaston vara-amiraali.


title: Henry Cecil Bovell

text: Hän syntyi 4. tammikuuta 1893 Barbadoksella Länsi-Intian saaristossa. Hänen isänsä oli Sir Henry A. Bovell.


title: Henry Cecil Bovell

text: Bovell liittyi laivastoon 1905 ja kävi Osbornen ja Dartmouthin laivastoakatemioita. Hän aloitti 1910 laivapalveluksensa "HMS Lord Nelsonilla". Hän suoritti tykistöopinnot 1917 ja jatkoi sitten laivuepalvelusta "HMS Vampirella".


title: Henry Cecil Bovell

text: Hänet ylennettiin kontra-amiraaliksi 8. tammikuuta 1944, ja hän jäi eläkkeelle 1947. Eläkkeellä ollessaan hänet ylennettiin vara-amiraaliksi 13. heinäkuuta 1948.


title: Ensimmäinen apologia

text: Ensimmäinen apologia eli "Pyhän Justinoksen apologia kristittyjen puolesta Antoninus Piukselle" (; ) on Justinos Marttyyrin kirjoittama apologia kristinuskon puolustukseksi.


title: Ensimmäinen apologia

text: Justinos eli ja kirjoitti toisella vuosisadalla ajanlaskun alun jälkeen, ja hän oli näin ensimmäisiä kristillisiä apologeetteja eli kristinuskoa filosofis-teologisesti puolustaneita kirjailijoita. "Ensimmäinen apologia" on ajoitettu noin vuosille 150–154. Myöhemmin Justinos kirjoitti kristinuskon puolustukseksi myös lyhyemmän "Toisen apologian". Justinos on saanut apologioihinsa innoitusta Platonin kirjoittamasta "Sokrateen puolustuspuheesta".


title: Ensimmäinen apologia

text: "Ensimmäisen apologian" tarkoituksena on todistaa keisarille, tämän lähipiirille ja muille roomalaisille, että kristinusko on merkittävä uskonto ja pakanuuden yläpuolella, ja että kristityt eivät ole pahantekijöitä, vaan moraalisia ja lojaaleja Roomaa kohtaan. Näin Justinos pyrkii kumoamaan kristittyjä vastaan tuohon aikaan usein esitettyjä syytöksiä. Teoksen taustana vaikuttaa olevan Vähä-Aasialainen ympäristö.


title: Ensimmäinen apologia

text: Teksti on säilynyt nykyaikaan yhdessä keskiaikaisessa käsikirjoituksessa, niin kutsutussa Pariisin käsikirjoituksessa ("Codex Parisinus Graecus" 450) vuodelta 1364.


title: Ensimmäinen apologia

text: Justinoksen teos koostuu 68 luvusta. Kirjoittaja osoittaa teoksensa sen alussa keisari Titus Aelius Hadrianus Pius Augustukselle sekä tämän pojille filosofeille Verissimus ja Lucius, sekä Rooman senaatille ja kansalle.


title: Ensimmäinen apologia

text: Teoksen alussa Justinos käsittelee pakanoiden kristinuskoa kohtaan esittämiä syytteitä. Hän pyrkii osoittamaan, että kristittyjä vastaan esitetyt syytökset ovat vääriä ja epäoikeudenmukaisia. Justinos korostaa, että kristityt eivät ole ateisteja eivätkä pahantekijöitä, vaan palvovat elävää Jumalaa, joka on kaiken luoja ja oikeudenmukainen tuomari. Justinoksen mukaan Jeesuksen opetukset osoittavat kristinuskon moraalisen voiman.


title: Ensimmäinen apologia

text: Justinos pyrkii myös osoittamaan, että pakanoiden myytitkin tukevat kristinuskon opetusta ikuisesta rangaistuksesta ja jumalallisesta Sanasta. Justinos argumentoi myös sen puolesta, että pakanuus on pahojen henkien aiheuttamaa, ja katsoo kristinuskon olevan pakanuuden yläpuolella. Hänen mukaansa myös profeettojen toteutuneet ennustukset osoittavat, että Jeesus on Kristus ja Jumalan Poika.


title: Ensimmäinen apologia

text: Seuraavaksi Justinos käsittelee ihmisten pelastumista ja lopussa tulevaa rangaistusta. Hän argumentoi, että jokainen ihminen voi vapaasti päättää, valitseeko pelastuksen vai rangaistuksen. Aikojen lopussa Kristus on kaikkien ja kaikkina aikoina eläneiden ihmisten tuomari.


title: Ensimmäinen apologia

text: Tämän jälkeen Justinos käsittelee kristinuskon suhdetta pakanalliseen ajatteluun, sekä kristinuskon ja pakanallisen uskonnon yhtymäkohtia. Justinoksen mukaan pahat henget ovat saaneet pakanat matkimaan Kristusta ja vääristelemään tämän sanomaa. Justinos argumentoi myös sen puolesta, että Platonkin käytti Moosesta lähteenään.


title: Ensimmäinen apologia

text: Lopuksi Justinos pyrkii vielä osoittamaan, että kristittyjen kultti on myös sopusoinnussa heidän nuhteettoman elämänsä kanssa. Teoksen viimeinen luku koostuu päätössanoista.


title: Toinen apologia

text: Toinen apologia (; ) on Justinos Marttyyrin kirjoittama apologia kristinuskon puolustukseksi.


title: Toinen apologia

text: Justinos eli ja kirjoitti toisella vuosisadalla ajanlaskun alun jälkeen ja oli näin ensimmäisiä kristillisiä apologeetteja eli kristinuskoa filosofis-teologisesti puolustaneita kirjailijoita. Ennen "Toista apologiaa" Justinos oli jo kirjoittanut kristinuskon puolustukseksi pidemmän "Ensimmäisen apologian". Molemmat teokset on ajoitettu noin vuosille 150–154. Justinos on saanut apologioihinsa innoitusta Platonin kirjoittamasta "Sokrateen puolustuspuheesta".


title: Toinen apologia

text: "Toinen apologia" vaikuttaa syntyneen jonkin ajankohtaisen konfliktin johdosta. Eräitä kristittyjä oli tuomittu kuolemaan pelkästään uskonsa vuoksi. Justinos on kirjoittanut teoksensa osoittaakseen, että kristityt ovat elämältään nuhteettomia ja että heidän uskonsa on totta. Teos vaikuttaa sijoittuvan Roomaan.


title: Toinen apologia

text: "Toinen apologia" nähdään yleensä eräänlaisena "Ensimmäisen apologian" liitteenä. Jotkut tutkijat ovat kuitenkin argumentoineet sen itsenäisen retorisen luonteen puolesta. On mahdollista, että Eusebios tunsi apologiat yhteisnimellä "Ensimmäinen apologia" ja viittasi nimellä "Toinen apologia" johonkin sittemmin kadonneeseen Justinoksen teokseen.


title: Toinen apologia


title: Toinen apologia

text: Justinoksen teos koostuu 15 luvusta. Teoksen alussa Justinos käsittelee kristittyjä vastaan puhjenneita vainoja. Hän pyrkii eri tavoin osoittamaan, että vainot ovat epäoikeudenmukaisia.


title: Toinen apologia

text: Sen jälkeen Justinos käsittelee itse kristillistä uskoa. Hänen mukaansa kristittyjen elämällä maailmassa on jumalallinen tarkoitus. Vain kristityillä on koko Sana, ja he myös elävät sen mukaista elämää.


title: Toinen apologia

text: Teos päättyy vetoomukseen oikeudenmukaisen tuomion puolesta.


title: Ramos

text: Ramos on muun muassa seuraavien henkilöiden sukunimi:


title: Majestic-luokka (taistelulaiva)

text: Majestic-luokka oli Britannian kuninkaallisen laivaston taistelulaivaluokka, johon kuului yhdeksän 1895-1898 valmistettua alusta. Luokan aluksista "HMS Majestic" upposi Saksan keisarikunnan laivaston sukellusveneen "SM U-21" torpedoimana vuonna 1915 ja loput romutettiin ensimmäisen maailmansodan jälkeen.


title: Tyyppi 81 Tan-SAM

text: Tyyppi 81 Tan-SAM on lyhyen kantaman japanilaisvalmisteinen ilmatorjuntaohjus. Ohjusasejärjestelmän kehitti Toshiba Electrics. Käyttöönotto tapahtui 1981.


title: Tyyppi 81 Tan-SAM

text: Asejärjestelmän ohjautuminen perustui infrapunahakuun (IR). Siihen tehtiin jo 1980-luvulla päivityksiä, joilla pyrittiin parantamaan häirinnänsietoa sekä lisäämään osumistarkkuutta. Tyyppi 81 Tan-SAM oli jokseenkin tunnoton elektroniselle häirinnälle, mutta ajautui alttiisti muihin harhautusvälineisiin, kuten häirintäsoihtuihin. Uuden ohjusversion nimenä oli Tyyppi 81 Tan-SAM Kai.


title: Tyyppi 81 Tan-SAM

text: Ohjusaseen laukaisupaino on 100 kg. Sen ulottuvuus on 7 km. Ohjus on pituudeltaan 2,70 m. Moottori on yksivaiheinen ja kiinteätä ajoainetta käyttävä.


title: Ihmemaa (romaani)

text: Ihmemaa "(A Place Called Here)" on kirjailija Cecelia Ahernin vuonna 2006 ilmestynyt romaani. Se on alkuperäiseltä julkaisemisjärjestykseltään Ahernin neljäs romaani.


title: Ihmemaa (romaani)

text: Sandy Shortin lapsuudennaapurin Jenny-Mayn kadottua Sandy alkaa miettiä minne kadonneet ihmiset ja asiat oikein joutuvat. Katoamisesta lähtien hän suhtautuu hukkaamiinsa esineisiin pakkomielteisesti ja muun muassa nimeää huolellisesti kaikki tavaransa. Sandyn vanhemmat ja palkkaavat tyttärelleen psykiatrin, joka auttaa Sandya pakkomielteessään. Aikuisena Sandy Short työskentelee Irlannin poliisivoimissa mutta perustaa pian oman yrityksen, joka etsii kadonneita ihmisiä.


title: Ihmemaa (romaani)

text: Pian Sandy saa yhteydenoton Jack Ruttlelta, joka etsii kadonnutta pikkuveljeään, Donalia. Matkalla tapaamiseen Jackin kanssa Sandy eksyy metsään ja katoaa. Sandy päätyy paikkaan, Ihmemaahan, jonne kadonneet ihmiset ja asiat päätyvät. Hän löytää Ihmemaasta kaikki kadottamansa asiat ja ihmiset. Sandy ei kuitenkaan löydä kahta ihmistä, jotka hän todella haluaisi löytää, Donalia ja Jenny-Mayta.